
Ştiam că nu aparţinea niciunui aliat. 

La fel cum ştiam că Hybernul nu alesese 
câmpul acesta de luptă doar pentru avantajele 
fizice... ci şi pentru cele geografice. 

Deoarece spre mare, navigând dinspre vest, 
dinspre Hybern... apăru o flotă. 

Erau atât de multe nave, toate pline cu soldaţi. 

Am surprins schimbul de priviri dintre Cassian, 
Azriel şi Rhys când văzură armata care se apropia 
din spate. 

Nu era o altă armată, era restu/ armatei 
Hybernului. 

Eram prinşi între ei. 

Amren înjură. 

— S-ar putea să fim nevoiţi să fugim, Rhysand, 
înainte să se apropie de coastă. 

Nu puteam lupta cu ambele armate. Nu 
puteam lupta nici măcar cu una singură. 

Rhys se întoarse spre mine. „Dacă poţi 
traversa la timp câmpul de luptă, atunci fă-o. 
Încearcă să opreşti armata. Pe rege. Dar dacă nu 
poţi, când totul se va duce naibii... Când nu va mai 
rămâne niciunul dintre noi...” 

„Nu, l-am implorat eu. Nu o spune”. 

„Vreau să fugi. Nu-mi pasă cu ce preţ. Să fugi. 
Să pleci departe şi să trăieşti ca să mai lupţi încă o 
zi. Să nu te uiţi înapoi”. 

Am început să scutur din cap. „Ai spus că nu 
ne luăm rămas-bun”. 

— Azriel, spus Rhys încet şi răguşit. Condu-i pe 

illyrienii rămaşi în flancul nordic! 

Vinovăţia şi frica se unduiră în ochii 
partenerului meu odată cu acel ordin, ştiind că 
Azriel nu se vindecase pe deplin. 

Azriel nu îi oferi lui Rhys şansa de a se 
răzgândi. Nu îşi luă rămas-bun de la niciunul dintre 
noi. El ţâşni spre cer, aripile care încă se vindecau 
bătând puternic în timp ce îl purtară spre lupta 
flancului nordic. 

Flota se apropie. Hybernul, simțind că întăririle 
urmau să se apropie curând de coastă, ovaţionă şi 
înaintă puternic. Atât de puternic, încât rândurile 
illyriene cedară. Azriel zbură tot mai aproape de ei, 
pietrele Siphon lăsând fuioare de flacără albastră 
în urma lui. 

Rhys îl urmări pentru o clipă şi înghiţi în sec 
înainte să spună: 

— Cassian, tu iei flancul sudic! 

Asta era. Ultimele clipe... ultima dată când îi 
vedeam pe toţi. 

Nu aveam de gând să fug. Dacă totul s-ar fi 
dus naibii, aş fi profitat şi mi-aş fi dat ultima suflare 
ca să-i şterg pe soldaţi şi pe rege de pe faţa 
pământului. Dar chiar acum... 

Flota Hybernului naviga direct spre plaja 
distantă. Dacă nu plecam acum, trebuia să alerg 
chiar printre ei. Ţesătoarea deja avansa mai încet 
spre frontul estic, dansul ei nimicitor fiind 
împiedicat de prea mulţi inamici. Bryaxis continua 
să sfâşie rândurile, lăsând brazde de morți în urma 
sa. Dar tot nu era suficient. Toate planurile... Nu 
era suficient. 

Cassian îi spuse lui Rhys, mie şi Nestei: 

— Ne vedem în partea cealaltă. 

Ştiam că nu se referea la câmpul de luptă. 

El îşi mişcă aripile, pregătindu-se să se înalțe. 

Sunetul unui corn spintecă lumea. 

Douăsprezece cornuri, ridicate într-o armonie 
perfectă şi impunătoare. 

Rhys rămase nemişcat. Complet nemişcat la 
sunetul cornurilor de la distanţă. Dinspre est - 
dinspre mare. El îşi întoarse capul spre mine, mă 
apucă de talie şi mă ridică pe cer. O clipă mai 
târziu, Cassian era lângă noi, cu Nesta în braţe, ca 
şi când ea i-ar fi cerut să o facă, pentru a vedea. 

lar acolo... navigând peste orizontul estic... 

Nu ştiam unde să mă uit. La miile de soldaţi 
înaripaţi care zburau direct spre noi, mult deasupra 
oceanului, sau la flota care se întindea dincolo de 
ei, mult mai mare decât cea a Hybernului. 

Mi-am dat seama cine erau din clipa în care am 
văzut mai clar armata cu pene albe. 

Serafimii. 

Legiunea lui Drakon. 

lar în navele de dedesubt... Erau atât de multe 
nave diferite. Părea că erau o mie, din nenumărate 
ţinuturi. Erau oamenii lui Miryam. Dar celelalte 
nave... 

Din nori, un războinic Serafim cu pielea 
măslinie şi păr negru pluti spre noi, iar râsul înecat 
al lui Rhys fu suficient ca să-mi dau seama cine 
era, cine bătea acum din aripi în faţa noastră, 
zâmbind larg. 

— Ştii, puteai să ne ceri ajutorul, spuse 
tărăgănat masculul - Drakon. In loc să ne laşi să 
aflăm despre toate astea din zvonuri. Se pare că 

am ajuns chiar la timp. 

— V-am căutat şi nu v-am găsit, spuse Rhys, 
cu lacrimi în ochi. Ne-a fost cam greu să vă cerem 
ajutorul. 

Drakon pufni. 

— Da, ne-am dat seama. Miryam şi-a dat 
seama de ce nu am primit încă veşti de la voi. 
Aripile lui albe erau aproape la fel de orbitoare ca 
soarele. In urmă cu trei secole, am avut nişte 
probleme la granițele noastre şi am făcut o vrajă 
ca să păzim insula. Legată de... ştii tu. Astfel încât 
oricine se apropia să vadă doar ruinele să fie 
înclinat să se întoarcă. El îi făcu semn din ochi lui 
Rhys. A fost ideea lui Miryam, care s-a inspirat de 
la tine şi oraşul tău. Drakon se crispă un pic. S-a 
dovedit că a funcţionat prea bine, dacă ne-a ţinut 
departe şi inamicii, şi prietenii. 

— Vrei să-mi spui că ai fost în Cretea, în tot 
acest timp, afirmă Rhys. 

Drakon se strâmbă. 

— Da. Până când... am aflat de Hybern şi că 
Miryam era... din nou vânată. 

De Jurian. Chipul prinţului se încordă de furie, 
dar el se uită cu atenţie la mine şi apoi la Nesta şi 
Cassian. 

— Să vă ajutăm sau rămânem aici dând din 
aripi şi pălăvrăgind? 

Rhys îşi înclină capul. 

— Când ai timp, prinţe! El aruncă o privire spre 
flota care se îndrepta acum spre armata 
Hybernului. Prieteni de-ai tăi? 

Drakon strâmbă din buze. 

— Prieteni de-ai tăi, poate vrei să zici. Inima mi 

se opri. Acolo jos sunt câteva dintre navele lui 
Miryam - e şi ea cu ele - dar cele mai multe au 
venit pentru tine. 

— Ce, spuse brusc Nesta, fără să fie chiar o 
întrebare. 

Drakon arătă spre nave. 

— Ne-am întâlnit cu ei când zburam încoace. l- 
am văzut traversând canalul şi am hotărât să ne 
alăturăm lor. De aceea am întârziat, deşi i-am 
ajutat să traverseze. 

Într-adevăr, vântul sufla acum în pânzele albe, 
propulsând tot mai rapid navele spre flota 
Hybernului. 

Drakon îşi frecă maxilarul. 

— Nici măcar nu pot să încerc să-ţi explic 
povestea încurcată pe care mi-au spus-o, dar... El 
scutură din cap. Sunt conduşi de o regină pe nume 
Vassa. 

Am început să plâng. 

— Care se pare că a fost găsită de... 

— Lucien, am şoptit eu. 

— Cine? Drakon se încruntă. O, masculul cu 
ochiul. Nu. El s-a întâlnit mai târziu cu ei şi le-a 
spus încotro să se îndrepte. Să vină acum, de fapt. 
Voi, masculii, din Prythian sunteţi atât de insistenţi. 
Bine că măcar noi eram deja plecaţi să vedem 
dacă aveţi nevoie de ajutor! 

— Cine a găsit-o pe Vassa? întrebă Nesta cu 
acelaşi ton uniform, ca şi când ar fi ştiut deja 
răspunsul. 

Navele oamenilor se tot apropiau. Erau atât de 
multe şi sub steaguri atât de diverse că abia am 
reuşit să le văd, şi asta mulţumită vederii mele 

Fae. 

— Îşi spune Prințul Negustorilor, zise Drakon. 
Se pare că el a descoperit acum câteva luni că 
reginele umane sunt trădătoare şi, de atunci, a 
început să adune o armată umană independentă 
ca să înfrunte Hybernul. A reuşit să o găsească pe 
regina Vassa şi împreună au strâns armata asta. 
Drakon ridică din umeri. Mi-a spus că are trei fiice 
care locuiesc aici şi că le-a dezamăgit mulţi ani, 
dar nu şi de data asta. 

Navele din faţa flotei umane se văzură clar, 
împreună cu literele de aur din părţile laterale. 

— Şi-a botezat cele trei nave personale cu 
numele lor, spuse Drakon zâmbind. 

lar acolo, navigând în faţă... am văzut numele 
navelor. 

Feyre. 

Elain. 

Şi, conducând atacul împotriva Hybernului, 
plutind pe valuri fermă şi fără nicio frică... 

Nesta. 

Cu tatăl meu... tatăl nostru la cârmă. 

Vântul şterse lacrimile pe care Nesta le vărsă 
când zări navele tatălui nostru. 

Când văzu nava pe care alesese să o conducă 
în luptă, pentru fata care îl urâse pentru că nu 
luptase pentru noi, care îl urâse pentru moartea 
mamei noastre, pentru sărăcia şi disperarea şi anii 
pierduţi. 

— Să înţeleg că vă cunoaşteţi? întrebă sec 

Drakon. 

Tatăl nostru - plecat de multe luni, fără să 
primim vreo veste. 

Cândva, surorile mele îmi spuseseră că plecase 
să participe la o întâlnire care viza ameninţarea de 
dincolo de zid. Devenise clar la întâlnirea aceea că 
fuseserăm trădaţi de ai noştri? lar el plecase atunci 
în secret ca să nu rişte ca mesajele pentru noi să 
cadă în mâinile inamicilor, ca să găsească ajutor? 

Pentru noi. Pentru mine şi pentru surorile mele. 

Rhys îi spuse lui Drakon: 

— Ea e Nesta. Şi ea e partenera mea, Feyre. 

Niciuna din noi nu se uită la prinţ, ci doar la 
flota tatălui nostru - la navele pe care le botezase 
în onoarea noastră. 

— Apropo de Vassa, îi spuse Rhys lui Drakon, s- 
a terminat cu blestemul ei? 

Flota umană şi armata Hybernului se 
apropiară, iar eu mi-am dat seama că impactul 
avea să fie mortal. Am văzut scuturile magice ale 
Hybernului ridicându-se. l-am văzut pe Serafimi 
ridicându-le pe ale lor. 

— Vezi şi singur, spuse Drakon. 

Am clipit la ceea ce începu să se lanseze între 
navele umane, la ce plutea deasupra apei, repede 
ca o stea căzătoare şi îndreptându-se spre Hybern, 
roşul, auriul şi albul vibrând ca metalul topit. 

Aş fi putut jura că flota Hybernului începu să 
intre în panică atunci când aceasta se desprinse de 
rândurile flotei umane şi se apropie de ei. 

Când îşi întinse larg aripile, lăsând scântei şi 
tăciuni pe valuri în urma ei, mi-am dat seama ce - 
cine - zbura acum spre armata inamică. 

O pasăre de foc, arzând la fel de intens şi de 
violent ca inima unei forje. 
Vassa - regina pierdută. 

Rhys îmi sărută lacrimile care îmi alunecau pe 
faţă când regina pasăre de foc se izbi în flota 
Hybernului şi lăsă în urma ei doar resturile arzânde 
ale navelor. 

Tatăl nostru şi armata umană se împrăştiară în 
larg, ca să-i atace pe ceilalţi. 

— Du-ţi legiunea pe uscat! îi zise Rhys lui 
Drakon. 

Aveam o şansă foarte mică de a câştiga sau de 
a opri măcelul. 

Ochii lui Drakon căpătară o lucire care îmi 
spuse că dădea ordinele cuiva departe. M-am 
întrebat dacă Nephelle şi soţia ei făceau parte din 
legiune - dacă bătălia dată demult, pe fundul mării 
fusese ultima dată când îşi scoseseră săbiile. 

Şi Rhys părea să se gândească la trecut, 
deoarece îi mormăi lui Drakon în vuietul care se 
auzea dinspre mare şi lupta de dedesubt: 

— Jurian este aici. 

Graţia nonşalantă şi arogantă a prinţului 
dispăru. Furia rece îi transformă trăsăturile în ceva 
îngrozitor. lar ochii lui căprui deveniră complet 
negri. 

— EIl luptă pentru noi. 

Drakon nu păru convins, dar dădu din cap şi 
făcu semn din bărbie spre Cassian. 

— Presupun că tu eşti Cassian. 

Generalul îşi înclină capul. Deja vedeam 
umbrele din ochii lui la pierderea acelor soldaţi. 

— Legiunea mea îţi aparţine. Comand-o cum 
vrei! 

Cassian se uită cu atenţie la armata noastră 
distrusă, la flancul nordic pe care îl refăcea Azriel şi 
îi dădu lui Drakon câteva ordine clare. Drakon bătu 
din aripile albe, atât de contrastante cu pielea lui 
măslinie, şi îi spuse lui Rhys: 

— Apropo, Miryam este supărată pe tine. Au 
trecut trei sute cincizeci de ani de la ultima ta 
vizită. Dacă  supravieţuim, aşteaptă-te să te 
ploconeşti! 

Rhys râse răguşit. 

— Spune-i vrăjitoarei că şi reciproca e valabilă! 

Drakon zâmbi şi, cu o bătaie puternică a 
aripilor, dispăru. 

Rhys şi Cassian se uitară după el, apoi la 
flotele care se luptau acum. Tatăl nostru era acolo 
jos - tatăl nostru, pe care nu îl văzusem niciodată 
folosind o armă... 

Pasărea de foc dezlănţui iadul asupra navelor. 
La propriu. Un iad de foc atunci când se izbi în ei şi 
îi trimise pe soldaţii panicaţi pe fundul mării. 

— Acum, i-am spus lui Rhys. Amren şi cu mine 
trebuie să plecăm acum. 

Haosul era total. Cu lupta care se purta în 
toate direcţiile... Amren şi cu mine am fi putut 
reuşi. Poate că regele avea să fie preocupat. 

Rhys voi să mă aducă din nou pe pământ, 
unde Amren şi Elain aşteptau încă. 

— Aşteaptă! zise Nesta. 

Rhys o ascultă. 

Nesta se uită spre flotă, spre tatăl nostru care 
lupta. 

— Foloseşte-mă ca momeală! 

Am  clipit în acelaşi moment când Cassian 
spuse: „Nu”. 

Nesta îl ignoră. 

— Probabil că regele aşteaptă lângă Cazan. 
Chiar dacă ajungi acolo, va trebui să te lupţi cu el. 
Să îl atragi afară, departe. Spre mine. 

— Cum, spuse încet Rhys. 

— Este valabil în ambele cazuri, şopti Nesta ca 
şi când cuvintele rostite de partenerul meu în urmă 
cu câteva clipe i-ar fi dat ideea. El nu ştie cât am 
luat. lar dacă... dacă aş face să pară că urmează 
să-i folosesc puterea... Va veni în fugă, doar ca să 
mă ucidă. 

— El te va ucide, mârâi Cassian. 

Ea îi apucă strâns braţul. 

— Aici intervii tu. 

Ca să o păzească, să o protejeze. Să întindă o 
capcană pentru rege. 

— Nu, spuse Rhys. 

Nesta pufni. 

— Tu nu eşti Marele meu Lord. Pot să fac ce 
vreau. Şi de vreme ce el va simţi că eşti cu mine... 
şi tu trebuie să te îndepărtezi. 

Rhys îi spuse lui Cassian: 

— Nu te las să-şi pierzi viaţa pentru asta. 

Eram înclinată să fiu de acord. 

Cassian studie rândurile illyriene împuţinate şi 
care rezistau acum, adunate de Azriel. 

— Az controlează rândurile. 

— Am spus nu! izbucni Rhys. Nu îl mai auzisem 

niciodată folosind tonul acela cu Cassian, cu 
oricare dintre ei. 

Cassian spuse ferm: 

— Este singura noastră şansă să creăm 
diversiune. Să-l atragem departe de Cazan, zise şi 
o strânse pe Nesta. Tu ai oferit totul, Rhys. Ai 
trecut prin jad pentru noi, timp de cincizeci de ani. 
El nu vorbise niciodată despre asta, cel mult făcuse 
o aluzie. Crezi că nu ştiu ce s-a întâmplat? Ştiu, 
Rhys. Cu toţii ştim. Şi ştim că ai făcut-o ca să ne 
salvezi, ca să ne cruţi. El scutură din cap, lumina 
soarelui strălucind pe casca neagră şi înaripată. 
Lasă-ne să-ţi întoarcem favoarea! Lasă-ne să 
plătim datoria! 

— Nu există nicio datorie de plătit! 

Vocea spartă a lui Rhys îmi sfărâmă inima, dar 
şi a lui Cassian se sparse când spuse: 

— Nu am reuşit să o răsplătesc pe mama ta 
pentru bunătatea ei. Lasă-mă să o fac aşa! Lasă- 
mă să trag de timp! 

— Nu pot. 

Nu eram sigură dacă în toată istoria Illyriei se 
purtase vreodată o astfel de discuţie. 

— Poţi, spuse încet Cassian. Poţi, Rhys. El 
zâmbi indolent. Păstrează-ne şi nouă o parte din 
glorie! 

— Cassian... 

Dar Cassian o întrebă pe Nesta: 

— Ai ce îţi trebuie? 

Nesta dădu din cap. 

— Amren mi-a arătat destule. Ce trebuie să fac 
pentru a aduna puterea spre mine. 

lar dacă Amren şi cu mine puteam controla 

Cazanul între noi... Distragerea pe care ne-ar fi 
oferit-o ei... 

Nesta se uită la Elain care monitoriza măcelul 
din faţă, apoi spre mine şi spuse încet: 

— Spune-i tatei că îi mulţumesc. 

Ea îşi înfăşură strâns braţele în jurul lui 
Cassian, ochii gri-albaştri strălucindu-i, apoi ei 
dispărură. 

Rhys se încordă din cauza efortului de a nu 
pleca după ei când cei doi plutiră spre o dumbravă 
la mare distanţă în spatele câmpului de luptă. 

— El ar putea supravieţui, am spus eu încet. 

— Nu, spuse Rhys, coborându-ne în zbor spre 
Amren şi Elain. Nu o va face. 

L-am rugat pe Rhys să o mute pe Elain în cel 
mai îndepărtat punct al taberei noastre. lar când 
se întoarse, partenerul meu doar mă sărută pe 
gură înainte să se înalțe la cer, îndreptându-se 
spre mijlocul bătăliei, spre cele mai grele lupte. 
Abia am suportat să mă uit, să văd unde aterizase. 

Singură cu Amren, ea îmi spuse: 

— Ascunde-ne vederii şi fugi cât de repede 
poţi. Nu te opri; încearcă să nu ucizi pentru că vei 
lăsa o urmă. 

Am dat din cap, verificându-mi armele. 
Serafimii zburau acum la mare înălţime, cu aripi 
strălucitoare ca soarele pe zăpadă. Am împrăştiat 
o vrajă în jurul nostru, ascunzându-ne şi 
înăbuşindu-ne sunetele. 

— Repede! repetă Amren, ochii argintii 
clocotind ca norii de furtună. Să nu priveşti înapoi! 

Aşa că nu am făcut-o. 

Cazanul fusese poziţionat pe o colină 
stâncoasă. 

Ţesătoarea îşi făcuse bine treaba. Gărzile 
importante şi posturile erau doar nişte grămezi 
roşii şi ude de oase şi muşchi. Şi am ştiut că atunci 
când aveam s-o revăd... ea ar fi fost şi mai 
frumoasă. 

Puterea lui Amren sclipi de nenumărate ori, 
pătrunzând prin protecţiile din calea noastră până 
am ajuns în urma lui Stryga. Indiferent ce vrăji ar fi 
folosit regele... Amren era pregătită pentru ele. 
Insetată, le distruse pe toate cu un zâmbet 
sălbatic. 

Dar dealul gri era plin de comandanții 
Hybernului, mulţumiţi să-şi lase subalternii să 
lupte, aşteptând până când câmpul de luptă i-ar fi 
separat pe soldaţi de adevărații războinici. li 
auzeam spunând printre dinţi cu cine din tabăra 
noastră voiau să se lupte. 

Helion şi Tarquin erau două dintre cele mai des 
menţionate nume. 

Apoi, cel al lui Tamlin, pentru trădarea lui. Şi 
Jurian. Ce mult aveau să sufere! 

Varian. Azriel. Cassian, Kallias şi Viviane. Mor. 
Ei rosteau toate numele prietenilor mei ca şi când 
ar fi fost cai de curse. Cine ar fi rezistat suficient de 
mult încât să îi înfrunte. Cine ar fi adus-o înapoi aici 
pe partenera drăguță a Lordului lernii. Cine ar fi 
distrus-o, în sfârşit, pe Morrigan, cine ar fi adus 
acasă aripi illyriene ca să le ţintuiască de perete. 
Sângele îmi fierbea, chiar dacă tot corpul îmi 

tremura. Speram ca Bryaxis să-i devoreze pe toţi şi 
să îi determine înaintea mea să facă pe ei de 
groază. 

Dar am îndrăznit să privesc o dată înapoi. 

Mor şi Viviane nu urmau să vină curând pe 
câmpul acesta. Ele țineau un întreg grup de soldați 
ai Hybernului la distanță, flancate de femelele cu 
păr alb pe care le văzusem în tabăra lernii şi de o 
unitate de urşi puternici care sfâşiau soldații 
lovindu-i cu labele imense. 

Amren şuieră în semn de avertisment, iar eu 
m-am uitat înainte când am început să urcăm 
panta liniştită a dealului gri. Nici urmă de Stryga, 
deşi ea se oprise aici, la baza dealului pe care 
stătea  Cazanul. Deja îi simțeam prezenţa 
îngrozitoare - chemarea. 

Amren şi cu mine am urcat încet, ascultând 
după fiecare pas. 

Lupta vuia în spatele nostru. Pe cer, pe pământ 
şi pe mare. 

Nu credeam... chiar şi cu Drakon şi armata 
oamenilor... nu credeam că decurgea bine. 

M-am prins de stânca gri ascuţită a pantei 
dealului, încordându-mi trupul când m-am ridicat, 
Amren urcând cu uşurinţă. Nesta trebuia să-l 
ademenească în curând pe rege sau am fi ajuns 
faţă în faţă cu el. 

Mişcarea de la baza stâncii îmi atrase atenţia. 

Am rămas nemişcată ca moartea. 

Acolo era o tânără brunetă care-şi ridică 
privirea la noi, mijind ochii şi adulmecând. 

Un zâmbet îi apăru pe buzele roşii - 
însângerate. Ea zâmbi în direcţia mea, dezgolindu- 

şi dinţii pătaţi de sânge. 

Stryga. Ţesătoarea aşteptase, ascunzându-se 
aici până ce am sosit. 

Ea îşi trecu o mână albă ca zăpada peste 
tatuajul semilunii de pe antebraţ. Era semnul 
înţelegerii cu Rhys. Un memento şi un avertisment 
totodată. 

Să plecăm! Să ne grăbim! 

Ea se întoarse cu faţa spre poteca stâncoasă 
pe jumătate vizibilă în stânga noastră, giuvaierul 
lui lanthe din părul ei fiind stropit cu sânge, şi se 
îndreptă spre gărzile postate acolo, pe care le 
evitasem căţărându-ne pe panta dealului. Câţiva 
masculi tresăriră. Stryga zâmbi o dată - un zâmbet 
plin de ură şi îngrozitor - şi sări asupra lor. 

Era o diversiune. 

Amren se cutremură, dar am pornit din nou. 
Gărzile erau concentrate la măcelul ei, fugind de la 
posturile lor pe deal, ca să o întâmpine. 

Mai repede - nu aveam mult timp. Simţeam 
cum Cazanul îşi aduna puterea... 

Nu. Nu Cazanul. 

Acea putere... venea din spate. 

Nesta. 

— Bravo, fato! mormăi în şoaptă Amren chiar 
înainte să mă apuce de spatele jachetei şi să mă 
trântească cu faţa în jos pe piatră, ferindu-ne. 

Tocmai atunci o pereche de cizme coborâră pe 
poteca îngustă. Cunoşteam sunetul paşilor lui 
pentru că îmi bântuia visele. 

Regele Hybernului trecu chiar pe lângă noi. 
Concentrat la Stryga, la vuietul îndepărtat al 
puterii Nestei. 

Ţesătoarea se opri când văzu cine se apropia şi 
zâmbi, sângele curgându-i de pe bărbie. 

— Cât de frumoasă eşti! şopti el, cu o voce 
seducătoare. Cât de minunată eşti, bătrâno! 

Ea îşi dădu părul negru peste un umăr subţire. 

— Poţi să faci o plecăciune, rege! Aşa cum se 
obişnuia cândva. 

Regele Hybernului se îndreptă direct spre ea şi 
zâmbi la chipul superb al Strygăi. 

Apoi îi cuprinse chipul în mâinile late mai 
repede decât se putea mişca ea şi îi rupse gâtul. 

Probabil că nu o ucisese. [esătoarea era o 
zeiţă a morţii - însăşi existenţa ei o sfida pe a 
noastră. Deci probabil că nu ar fi ucis-o rupându-i 
coloana, dacă regele nu i-ar fi aruncat trupul celor 
doi câini naga de la poalele dealului, care sfâşiară 
trupul moale al Ţesătoarei fără ezitare. 

Până şi Amren scoase un sunet de mâhnire. 

Dar regele se uita spre nord, spre Nesta. 

Acea putere - puterea e; - clocoti din nou, 
făcându-i semn, aşa cum mă chema acum Cazanul 
de pe stâncă. 

El se uită la mare, la lupta care se dădea acolo. 

Aş fi putut jura că a zâmbit în timp ce s-a 
teleportat. 

— Acum, şopti Amren. 

Nu mă puteam mişca. Nesta, Cassian şi Rhys 
nu credeau că aveam vreo şansă să supravieţuim. 

— Profită la maximum! izbucni Amren şi în 
ochii ei străluci suferinţa adevărată. Ea ştia ce 
urma să se întâmple. În timpul pe care-l 
câştigasem, mi-am reprimat disperarea şi groaza şi 
am alergat pe deal - spre pisc, spre locul în care 

Cazanul nepăzit ne aştepta. 

Cartea apăru în mâinile mici ale lui Amren. 
Cazanul era aproape la fel de înalt ca ea. Un puț 
negru de ură şi de putere. 

Aş fi putut opri totul chiar în acel moment. Să 
opresc armata şi pe rege înainte să îi ucidă pe 
Nesta şi pe Cassian. Amren deschise Cartea şi se 
uită la mine, aşteptând. 

— Pune mâna pe Cazan! spuse ea încet. 

Am ascultat-o. 

Puterea nesfârşită a Cazanului se izbi în mine, 
un val amenințând să mă doboare ca o furtună 
nesfârşită. 

Abia am putut să-mi ţin un picior în lumea 
asta, abia mi-am amintit cum mă chema. M-am 
agăţat de ce văzusem în Ouroboros - de toate 
reflexiile şi amintirile pe care le înfruntasem sau le 
avusem, de cele bune, de cele rele şi de cele gri. 
Cine eram, cine eram, cine eram... 

Amren mă urmări un moment lung şi nu citi din 
carte. Nu îmi băgă înăuntru mâinile. Ea închise 
paginile aurii şi împinse cartea în spatele ei cu 
piciorul. 

Amren minţise. Ea nu plănuise să-l controleze 
pe rege sau să-i stăpânească armata cu ajutorul 
Cărţii şi al Cazanului. 

Şi eu căzusem direct în capcana ei, oricare ar fi 
fost aceasta. 


Capitolul 74 


Mi-am revenit în simţiri în faţa gurii negre a 
Cazanului. L-am apucat cu toată puterea. 

— Îmi pare rău că te-am minţit, fu tot ce spuse 
Amren. 

Nu îmi puteam îndepărta mâna. Nu îmi puteam 
elibera degetele. Eram sfâşiată, încet şi pe deplin. 

Mi-am proiectat magia, disperată ca orice lanţ 
spre lumea asta să mă salveze, să nu mă lase să 
fiu devorată de obiectul etern şi îngrozitor care 
încerca acum să mă târască în îmbrăţişarea lui. 

Focul, apa, lumina, vântul, gheaţa şi noaptea 
se adunară şi toate mă dezamăgiră. 

Ceva alunecase, iar mintea mea se apropie de 
braţele întinse ale Cazanului. 

L-am simţit atingându-mă. 

lar apoi, am fost pe jumătate plecată. 

Jumătate aici, tăcută, lângă Cazan, cu mâna 
lipită de marginea neagră. 

Jumătate... în altă parte. 

Zburând prin lume. Căutând. Cazanul vâna 
acum puterea care venise atât de aproape... şi îl 
tachina. 

Nesta. 

Cazanul o căuta, la fel ca regele. 

Plutea pe câmpul de luptă ca o insectă pe 
suprafaţa unui lac. 

Pierdeam. Rău. Serafimii şi illyrienii erau 
însângeraţi şi doborâţi de pe cer. Azriel fusese 
forţat să aterizeze, târându-şi aripile în noroiul 
însângerat în timp ce lupta cu sabia împotriva 
atacurilor ce păreau de neoprit. Infanteriştii noştri 
rupseseră rândurile pe alocuri, Keir strigându-le 
Aducătorilor întunericului să revină pe poziţie, 
fuioare de întuneric emanând din el. 

L-am văzut pe Rhysand în mijlocul rândurilor 

care se destrămau. Stropit cu sânge, luptând 
frumos. 

L-am văzut evaluând câmpul din faţă şi 
transformându-se. 

Ghearele ieşiră primele, înlocuind degetele de 
la mâini şi de la picioare. Apoi solzi negri sau poate 
pene, nu am reuşit să le văd, îi acoperiră 
picioarele, brațele şi pieptul. Corpul i se 
contorsionă, oasele şi muşchii crescând şi 
transformându-se. 

Era bestia pe care Rhys o ţinuse ascunsă şi pe 
care nu-i plăcuse niciodată să o dezlănţuie, doar 
dacă situaţia era destul de gravă ca să o facă. 

Înainte să mă ia Cazanul, am văzut ce se 
întâmplă cu capul şi faţa lui. 

Era o creatură de coşmar. Nu avea nimic uman 
sau Fae. Era o creatură care locuia în puţurile 
întunecate şi ieşea doar noaptea ca să vâneze şi să 
mănânce. Faţa... era a acelor creaturi care 
fuseseră sculptate în roca Regatului Coşmarurilor, 
care alcătuiau tronul. Tronul nu era doar o 
reprezentare a puterii lui... ci şi a ceea ce pândea 
înăuntru. lar aripile lui... 

Soldaţii Hybernului începură să fugă. 

Helion văzu ce se întâmplase şi fugi şi el, dar 
spre Rhys, transformându-se la rândul lui. 

Dacă Rhys era o teroare zburătoare din umbre 
şi lumină lunară rece, Helion era echivalentul 
acestuia pe timp de zi. 

Pene aurii, gheare sfâşietoare şi aripi cu 
pene... 

Împreună, partenerul meu şi Marele Lord al 
Zilei se dezlănţuiră asupra Hybernului până ce se 

opriră, până ce un mascul bine făcut şi scund ieşi 
din rând spre ei - unul dintre comandanții 
Hybernului, fără îndoială. Mâărâitul lui Rhys 
cutremură pământul. Dar Helion, strălucind cu o 
lumină albă, fu cel care înaintă ca să înfrunte 
masculul, afundându-şi adânc ghearele în noroi. 

Comandantul nu avea nici măcar o sabie. Doar 
haine gri elegante şi o expresie vag amuzată. 
Lumina de culoarea ametistului se rotea în jurul lui. 
Helion îi mâărâi lui Rhys - era un ordin, iar 
partenerul meu dădu din cap, sângele picurându-i 
din bot înainte să se avânte din nou în încăierare, 
lăsându-i pe comandant şi pe Helion, Spintecătorul 
de Vrăji, să se lupte corp la corp. Vrajă la vrajă. 

Soldaţii din ambele tabere începură să fugă. 

Dar Cazanul mă trase deoparte când Helion 
dezlănţui o explozie de lumină spre comandant, 
sursa acesteia nefiind pe câmpul de luptă. 

„Vino!” păru să cânte puterea Nestei. „Vino!” 

Cazanul îi simţi mirosul şi ne împinse înainte. 

Am sosit înaintea regelui. 

Cazanul păru să se oprească în poiană. Păru să 
se răsucească şi să se clatine înapoi, ca un şarpe 
pregătit să atace. 

Nesta şi Cassian stăteau acolo, cu sabia 
scoasă, ochii Nestei strălucind cu focul interior şi 
păgân. 

— Pregăteşte-te! şopti ea. Vine. 

Puterea pe care o acumula Nesta... 

Ea avea să-l ucidă pe Regele Hybernului. 

Cassian era distracţia cât lovitura ei şi-ar fi 
găsit ţinta. 

Timpul păru să încetinească şi să se 

deformeze. Puterea întunecată a regelui se 
îndreptă spre noi, spre poiana în care nu mă 
vedeam şi nu mă auzeam, unde eram doar o 
fărâmă de suflet purtată de un vânt negru. 
Regele Hybernului se teleportă chiar în fața lor. 
Puterea Nestei se adună şi apoi dispăru. 
Cassian nu se mişcă. Nu îndrăzni. 
Deoarece Regele Hybernului îl ţinea pe tatăl 
meu în faţa lui, cu o sabie la gât. 

De aceea se uitase spre mare. Ştiuse că Nesta 
l-ar fi lovit mortal în clipa în care ar fi apărut, iar 
singurul mod de a o împiedica era... 

Un scut uman. Unul la care s-ar fi gândit de 
două ori dacă să-l omoare. 

Tatăl nostru era stropit cu sânge şi mai slab 
decât ultima dată când îl văzusem. 

— Nesta, şopti el, observând urechile şi graţia 
de Fae, puterea care sfârâia în ochii ei. 

Regele zâmbi. 

— Ce tată iubitor! Să aducă o întreagă armată 
ca să-şi salveze fiicele! 

Nesta nu spuse nimic. Cassian se uită cu 
atenţie prin poiană, evaluând toate avantajele, 
toate unghiurile. 

„Salvează-l! am implorat eu Cazanul. Ajută-l!” 

Cazanul nu-mi răspunse. Nu avea voce şi nici 
conştiinţă, ci doar o nevoie simplă de a recupera 
ce îi fusese furat. 

Regele Hybernului îşi înclină capul ca să se uite 
la chipul bronzat şi bărbos al tatălui meu. 

— Atât de multe lucruri s-au schimbat de când 
ai fost ultima dată acasă. Trei fiice, acum Fae. Una 
dintre ele are o căsnicie destul de bună. 

Tatăl meu se uită doar la sora mea, ignorându-l 
pe monstrul din spatele lui, şi îi spuse: 

— Te-am iubit din prima clipă în care te-am 
ţinut în braţe. Şi îmi... pare rău, Nesta - Nesta 
mea! Îmi pare atât de rău pentru tot! 

— Te rog! îi spuse Nesta regelui. Singurele ei 
cuvinte, guturale şi răguşite. Te rog! 

— Ce îmi vei da, Nesta Archeron? 

Nesta se tot uită la tatăl meu, care scutura din 
cap. Mâna lui Cassian zvâcni, ridicând sabia, 
încercând să ţintească bine. 

— Îmi vei înapoia ce ai luat? 

— Da. 

— Chiar dacă trebuie să o smulg din tine? 

— Nu te atinge de fiica mea cu mâinile tale 
murdare... zise tatăl nostru. 

Am auzit pocnetul înainte să-mi dau seama ce 
se întâmplase. 

Înainte să văd cum se răsuci capul tatălui meu 
şi lumina îngheţându-i în ochi. 

Nesta nu scoase niciun cuvânt. Nu reacţionă 
când Regele Hybernului îi rupse gâtul tatălui 
nostru. 

Eu am început să ţip. Să ţip şi să mă zvârcolesc 
în prinsoarea Cazanului, implorându-l să pună 
capăt lucrurilor - să îl aducă înapoi... 

Nesta îşi cobori privirea spre corpul tatălui meu 
când acesta se prăbuşi pe pământ. 

Şi, aşa cum prevăzuse regele... puterea Nestei 
se stinse. 

Dar nu şi a lui Cassian. 

Săgeţi orbitoare şi roşii ţâşniră spre Regele 
Hybernului, un scut ridicându-se în jurul Nestei 
când Cassian se aruncă înainte. 

Şi când Cassian îl atacă pe rege, care râdea şi 
părea dispus să se lupte un pic cu sabia... m-am 
holbat la tatăl meu, pe pământ. La ochii lui deschişi 
şi orbi. 

Cassian îl împinse pe rege de lângă cadavrul 
tatălui meu, săbiile şi magia lovindu-se. Nu pentru 
mult timp, ci doar cât să îl ţină la distanţă, astfel 
încât Nesta să poată fugi, iar eu să termin lucrul 
pentru care îmi lăsasem rudele să-şi ofere viaţa. 
Cazanul încă mă ţinea acolo, chiar dacă am 
încercat să mă întorc pe dealul unde Amren mă 
trădase şi mă folosise în cine ştie ce scop 
personal... 

Nesta îngenunche înaintea tatălui nostru, cu 
chipul inexpresiv, se uită în ochii lui încă deschişi şi 
îi închise cu blândeţe. Cu mâinile ferme ca piatra. 

Cassian îl înghiontise pe rege şi mai mult în 
pădure. Strigătele lui răsunară. 

Nesta se aplecă în faţă ca să sărute fruntea 
stropită de sânge a tatălui nostru. 

lar când îşi ridică fruntea... Cazanul se zbătu şi 
se tulbură deoarece în ochii Nestei, conturându-i 
pielea... era puterea brută. 

Ea se uită la rege şi la Cassian tocmai când 
strigătul de durere al celui din urmă vui spre noi. 

Puterea din jurul ei se cutremură. Nesta se 
ridică în picioare. 

Apoi, Cassian ţipă. M-am uitat spre el. Departe 
de tatăl meu. 

La nici douăzeci de paşi distanţă, Cassian era 
pe pământ. Aripile îi erau rupte pe alocuri şi-i 
sângerau. 

Osul îi ieşea din coapsă. Pietrele lui Siphon 
erau mate. Goale. 

El le epuizase deja înainte să vină aici. Era 
extenuat, dar venise - pentru ea. Pentru noi. 

Gâfâia, sângele curgându-i din nas, iar braţele 
îi cedară când încercă să se ridice. 

De deasupra lui, Regele Hybernului îi întinse o 
mână. 

Cassian se arcui de pe pământ, strigând de 
durere. Un os i se rupse undeva în corp. 

— Încetează! 

Regele se uită peste umăr când Nesta înaintă. 
Cassian îi spuse să fugă, sângele curgându-i dintre 
buze pe muşchiul de sub el. 

Nesta se uită la corpul lui distrus, la durerea 
din ochii lui Cassian, şi îşi înclină capul. 

Mişcarea nu era umană. Nici Fae. 

Era pur animalică, de prădător. 

Şi când îşi ridică din nou privirea spre rege... 

— Te voi ucide, spuse ea încet. 

— Serios? întrebă regele, ridicând o 
sprânceană. Pentru că eu mă gândesc la lucruri 
mult mai interesante pe care să ţi le fac. 

Nu din nou. Nu puteam urmări din nou scena 
pasivă, inutilă câtă vreme cei pe care îi iubeam 
sufereau. 

Cazanul se strecură după Nesta, ca un câine. 

Nesta îşi strânse pumnii. 

Regele pufni şi-şi lăsă piciorul pe cea mai 
apropiată aripă a lui Cassian. 


= 1 


E 


Osul se rupse, iar ţipătul lui... 

M-am zbătut împotriva prinsorii Cazanului. M- 
am zbătut şi am lovit. 

Nesta explodă. 

Toată acea putere, toată deodată... 

Regele se teleportă din calea ei. 

Puterea sa lovi copacii din spatele lui, 
transformându-i în cenuşă. Explodă peste câmpul 
de luptă cu o boltă joasă, apoi ateriză chiar în 
rândurile Hybernului, ucigând câteva sute de 
soldaţi înainte să înţeleagă ce se întâmplase. 

Regele apăru la o distanţă de probabil zece 
metri şi râse la resturile fumegânde din spatele lui. 

— Minunat! spuse el. Nu ai cine ştie ce 
experienţă, te-ai pripit, dar a fost minunat. 

Nesta îşi strânse pumnii din nou ca şi când şi- 
ar fi adunat puterea. 

Dar ea şi-o consumase pe toată dintr-o singură 
lovitură. Ochii îi erau iar gri-albaştri. 

— Pleacă! reuşi Cassian să şoptească. Pleacă! 

— Mi se pare cunoscută scena, spuse gânditor 
regele. El sau celălalt bastard a fost cel care s-a 
târât spre tine în ziua aceea? 

Cassian se târa într-adevăr spre ea, cu aripile 
rupte şi piciorul leneş, lăsând o dâră de sânge pe 
iarbă şi rădăcini. 

Nesta se grăbi spre el şi îngenunche, dar nu ca 
să-l consoleze, ci ca să ia sabia illyriană. 

Cassian încercă să o oprească în timp ce Nesta 
ridică sabia în faţa Regelui Hybernului. 

Ea nu spuse nimic, rămânând pe loc. 

Regele chicoti şi îşi înclină sabia. 

— Să văd ce te-au învăţat illyrienii! 

El o atacă înainte să poată ridica sabia mai sus. 

Nesta sări înapoi, lovindu-i sabia, cu ochii mari. 
Regele atacă din nou, iar Nesta se feri încă o dată 
şi se retrase printre copaci, îndepărtându-l de 
Cassian. 

Ea reuşi să-l mai îndepărteze câţiva paşi 
înainte ca regele să se plictisească. 

Din două mişcări, el o dezarmă. Cu o alta, o 
lovi în faţă atât de puternic încât ea căzu la 
pământ. 

Cassian îi strigă numele, încercând din nou să 
se târască spre ea. 

Regele îşi băgă sabia în teacă, înălțându-se 
deasupra ei, când ea se ridică de jos. 

— Ei bine? Ce altceva mai ştii? 

Nesta se întoarse şi întinse o mână. 

Puterea albă şi arzătoare îi ţâşni din palmă şi îl 
izbi în piept. 

Fusese un plan ca să se apropie de ea, să-şi 
lase garda jos. 

Puterea ei îl aruncă înapoi, copacii rupându-se 
sub el unul după altul. 

Cazanul păru să se liniştească. Doar atât mai 
rămăsese din puterea ei. 

Nesta se ridică în picioare, clătinându-se prin 
poiană cu sânge la gură, acolo unde o lovise, şi se 
aruncă în genunchi în faţa lui Cassian. 

— Ridică-te! suspină ea, trăgându-l de umăr. 
Ridică-te! 

El încercă, dar nu reuşi. 

— Eşti prea greu, se rugă ea, dar tot încercă 
să-l ridice,  apucându-i armura neagră şi 
însângerată. Nu pot - vine... 


—— 


le al 


— Pleacă! gemu Cassian. 

Puterea ei încetase să-l arunce pe rege prin 
pădure. El mergea acum spre ei, scuturându-şi 
jacheta de aşchii şi frunze, fără să se grăbească. 
Ştiind că ea nu avea să plece, savurând gândul la 
măcelul care îl aştepta. 

Nesta scrâşni din dinţi, încercând să-l ridice din 
nou pe Cassian, care scoase un sunet răguşit de 
durere. 

— Pleacă! îi strigă el. 

— Nu pot, şopti ea, cu vocea spartă. Nu pot! 

Erau aceleaşi cuvinte pe care i le spusese 
Rhys. 

Cassian gemu de durere, dar îşi ridică mâinile 
însângerate ca să îi cuprindă faţa. 

— Singurul lucru pe care-l regret e că nu am 
avut timp. Vocea îi tremură la fiecare cuvânt. Că 
nu am avut timp cu tine, Nesta. 

Ea nu îl opri când se ridică să o sărute încet, 
atât cât reuşi. 

Cassian spuse încet, ştergându-i lacrima care îi 
curgea pe chip: 

— Te voi găsi din nou în lumea viitoare - în 
următoarea viaţă. Şi vom avea acel timp. Promit! 

Regele Hybernului intră în poiană, puterea 
întunecată plutindu-i din vârfurile degetelor. 

Şi până şi Cazanul păru să se oprească 
surprins - surprins sau simțind ceva... când Nesta 
se uită la regele căruia moartea-i învăluia mâinile, 
apoi în jos la Cassian, şi-i acoperi corpul cu al său. 

Cassian rămase nemişcat şi după aceea îşi 
strecură o mână pe spatele ei. 

Împreună. Aveau să moară împreună. 

„Îţi voi oferi un târg, i-am spus eu Cazanului. Îţi 
voi oferi sufletul meu. Salvează-i!” 

— Romantic gest, spuse regele, dar necugetat. 

Nesta nu se mişcă din locul în care-i proteja 
corpul lui Cassian. 

Regele îşi ridică mâna, puterea rotindu-i-se ca 
o galaxie întunecată în palmă. 

Ştiam că ar fi murit amândoi în clipa în care 
puterea i-ar fi lovit. N 

„Orice, am implorat eu Cazanul. Iți dau orice!” 

Mâna regelui începu să coboare, apoi se opri şi 
scoase un sunet gâtuit. 

Pentru o clipă, am crezut că îmi răspunsese 
Cazanul la rugăminţi. 

Dar când o lamă neagră îi străpunse gâtul 
regelui, împroşcând sânge, mi-am dat seama că 
altcineva o făcuse. 

Elain ieşi din umbra din spatele lui şi înfipse 
Povestitorul-Adevărului până la mâner în ceafa 
regelui, în timp ce îi spuse la ureche: 

— Să nu te atingi de sora mea! 

Cazanul toarse în prezenţa lui Elain când 
Regele Hybernului căzu în genunchi, voind să 
apuce cuțitul care îi ieşea din gât. Elain se retrase 
un pas. 

Înecându-se cu propriu-i sânge care mai apoi i 
se prelingea printre buze, regele se holbă la Nesta. 
Sora mea se ridică în picioare. 

Nu ca să se ducă la Elain, ci la rege. 

Nesta apucă mânerul negru al Povestitorului- 


—— 

Adevărului. 

Şi încet, ca şi când ar fi savurat efortul 
necesar... Nesta începu să răsucească lama. Nu 
rotea cuțitul propriu-zis, ci îi rotea gâtul străpuns. 

Elain se grăbi spre Cassian, dar războinicul 
gâfâia - zâmbea sever şi gâfâia - când Nesta 
răsuci de nenumărate ori lama în gâtul regelui, 
tăind carnea, oasele şi tendoanele. 

Nesta îşi cobori privirea spre rege înainte să 
facă mişcarea finală, mâna lui încercând încă să se 
ridice ca să elibereze lama. 

lar în ochii Nestei... era aceeaşi expresie, 
aceeaşi strălucire pe care o avusese în ziua aceea 
din Hybern, când îl arătase cu degetul promiţându- 
i moartea. Ea schiţă un zâmbet ca şi când şi-ar fi 
amintit, iar apoi împinse lama ca un muncitor care 
împingea spiţa unei roţi mari de moară. 

Regele căscă ochii, iar capul îi căzu de pe 
umeri. 

— Nesta! gemu Cassian, încercând să ajungă 
la ea. 

Sângele regelui îi stropi hainele şi chipul. 

Nestei nu păru să-i pese când se aplecă, luă 
capul căzut şi îl ridică. Îl ridică în aer şi se holbă în 
ochii lipsiţi de viaţă ai Hybernului, în gura lui 
deschisă. 

Ea nu zâmbi, ci doar se holbă în continuare. 

Sălbatică. Neiertătoare. Brutală. 

— Nesta! şopti Elain. 

Nesta clipi şi păru să-şi dea seama al cui cap îl 
ţinea în mână. 

Ce făcuseră ea şi Elain. 

Capul regelui se rostogoli din mâinile ei 


= 1 


E 


însângerate. 

Cazanul păru şi el să-şi dea seama de ce 
făcuse ea când capul căzu pe pământul cu muşchi. 
Că Elain... Elain o protejase pe hoaţă. Elain, căreia 
îi oferise asemenea puteri, pe care o considerase 
atât de minunată, încât îi dăruise ceva... Nu ar fi 
rănit-o pe Elain, nici măcar din dorinţa de a-şi 
revendica puterea care i se luase. 

Acesta se retrase în clipa în care Elain se uită 
la tatăl nostru mort, care zăcea în poiana de alături 
şi ţipă: „Nu!” 

M-am întins spre ele, dar Cazanul era prea 
rapid, prea puternic. 

Mă smuci înapoi peste câmpul de luptă. 

Nimeni nu părea să ştie că regele era mort. lar 
armatele noastre... 

Rhys şi ceilalţi Mari Lorzi se predaseră întru 
totul monştrilor care se ascundeau sub pielea lor, 
rânduri de soldaţi murind de mâna lor, sfâşiaţi, 
spintecaţi sau tăiaţi în două. lar Helion... 

Marele Lord al Zilei era însângerat, blana aurie 
fiindu-i arsă şi zdrenţuită, dar el încă lupta 
împotriva comandantului Hybernului. Comandantul 
nu era rănit, iar chipul îi era calm ca şi când ar fi 
ştiut că astăzi ar fi putut câştiga în faţa lui Helion, 
Spintecătorul de Vrăji. 

Am traversat câmpul într-o boltă spre Bryaxis, 
care încă lupta, ţinând frontul pentru oamenii lui 
Graysen. Era un nor negru care croia o potecă 
pentru ei, care îi proteja. Bryaxis, frica încarnată, 
păzea muritorii. 

Am trecut pe lângă Drakon şi o femeie brunetă 
cu pielea ca mierea, ambii ferindu-se de... Jurian. 

Ei luptau cu Jurian. Drakon avea o datorie veche de 
plătit - la fel şi Miryam. 

Am trecut foarte repede pe lângă ei şi nu am 
auzit ce spuneau, nu am văzut dacă Jurian chiar 
riposta sau încerca să se ferească în timp ce le 
explica. Mor se alătură încăierării, însângerată şi 
şchiopătând,  strigându-le - era ultima din 
problemele noastre. 

Deoarece armatele noastre... 

Hybernul ne copleşea. Fără rege, fără Cazan, o 
făcea fără încetare. Inflăcărarea pe care o stârnise 
regele în ei, credinţa că fuseseră nedreptăţiţi şi 
uitaţi... Ar fi continuat să lupte. Nicio soluţie nu i-ar 
fi mulţumit în afară de revendicarea totală a ceea 
ce credeau că li se datora - că meritau. 

Erau prea mulţi. Atât de mulţi, iar noi eram cu 
toţii epuizați. 

Cazanul se îndepărtă, retrăgându-se în sine. 

Se auzi un strigăt de durere - un strigăt pe 
care l-am recunoscut, în ciuda formei diferite şi 
sfâşietoare. 

Rhys. „Rhys...” 

El ceda, avea nevoie de ajutor... 

Cazanul se retrase în sine, iar eu am ajuns din 
nou în vârful stâncii. 

Mă uitam încă o dată la Amren, care mă 
pălmuia, strigându-mi numele. 

— Fată proastă! strigă ea. Luptă! 

Rhys era rănit. Rhys era copleşit... 

Am revenit în trupul meu. Mâna îmi rămăsese 
pe Cazan. O legătură vie. Dar Cazanul se linişti... 
Am clipit. Puteam clipi. 

Amren oftă. 

— Ce naiba... 

— Regele este mort, am spus eu cu o voce 
rece şi străină. Şi tu vei fi în curând. 

Aş fi ucis-o pentru că ne trădase din cine ştie 
ce motiv... 

— Ştiu, zise Amren încet. Şi trebuie să mă ajuţi 
să o fac. 

Aproape am dat drumul Cazanului la aceste 
cuvinte, dar ea scutură din cap. 

— Nu rupe legătura. Trebuie să fii... un canal. 

— Nu înţeleg. 

— Suriel ţi-a dat un mesaj. Pentru mine. Doar 
pentru mine. 

M-am încruntat. 

— Răspunsul din Carte nu era o vrajă de 
control, rosti Amren. Am minţit. Era... o vrajă de 
dezlegare. Pentru mine. 

— Ce? 

Amren se uită la măcel, ţipetele muribunzilor 
răsunând până la noi. 

— Credeam că voi avea nevoie de surorile tale 
ca să mă ajute să controlez Cazanul, dar după ce ai 
înfruntat oglinda Ouroboros... Ştiam că o poţi face. 
Doar tu. Şi doar eu. Pentru că atunci când tu mă 
vei dezlega cu puterea Cazanului, în forma mea 
adevărată... voi anihila armata, până la ultimul 
soldat. 

— Amren... 

Dar o voce de mascul ne rugă din spate: 

— Nu o face! 

Varian apăru pe poteca stâncoasă, gâfâind şi 
stropit de sânge. 

Amren rânji. 

— Ca un câine amuşinând. 

— Nu o face, fu tot ce spuse Varian. 

— Dezlănţuie-mă! spuse Amren, ignorându-l. 
Lasă-mă să pun capăt luptelor! 

Am început să scutur din cap. 

— Tu... tu vei dispărea. Ai spus că nu îţi vei 
aminti de noi, că nu vei mai fi tu dacă vei fi 
eliberată. 

Amren ne zâmbi uşor, mie şi lui Varian. 

— l-am urmărit atât de multe milenii. Oamenii 
- şi în lumea mea erau oameni. Şi i-am văzut 
iubind şi urând - purtând războaie fără sens şi 
găsind preţioasa pace. l-am văzut construind vieţi, 
construind /umi. Mie... nu mi s-au permis niciodată 
asemenea lucruri. Nu am fost concepută aşa, nu 
mi s-a ordonat să o fac, aşa că am urmărit, iar ziua 
în care am venit aici... a fost primul lucru egoist pe 
care l-am făcut. Mult timp am crezut că este o 
pedeapsă pentru neascultarea ordinelor tatălui 
meu, pentru că mi-am dorit ceva. Am crezut că 
lumea asta era vreun iad în care m-a închis pentru 
nesupunere. 

Amren înghiţi în sec. 

— Dar eu cred... Mă întreb dacă tatăl meu ştia. 
Dacă a văzut cum îi urmăream iubind, urând şi 
construind şi a creat ruptura aceasta în lume nu 
drept pedeapsă... ci ca pe un dar. Ochii îi 
străluciră. Deoarece a fost un dar timpul petrecut 
cu tine. Cu voi toţi. A fost un dar. 

— Amren, spuse Varian şi se aşeză în 
genunchi. Te implor... 

— Spune-i Marelui Lord, zise ea încet, să lase 
un pahar pentru mine. Nu credeam că mai 

suportam încă un gram de suferinţă. Am apucat 
Cazanul un pic mai strâns, cu gâtul răguşit. 

— Desigur! 

Ea se uită la Varian, cu un zâmbet strâmb pe 
buzele-i roşii. 

— Pe oamenii care iubeau i-am urmărit cel mai 
mult. Nu am înţeles niciodată iubirea - cum se 
năştea, de ce. Ea se opri la un pas distanţă de 
Cazan. Alături de voi cred că totuşi am aflat. Poate 
că şi asta a fost un ultim dar. 

Chipul lui Varian se strâmbă agonizând, dar nu 
mai făcu nicio mişcare ca să o oprească. 

Ea se întoarse spre mine şi îmi spuse cuvintele 
în minte - vraja la care trebuia să mă gândesc, pe 
care să o simt şi să o fac. Am dat din cap. 

— Când voi fi liberă, ne spuse Amren, să nu 
fugiţi! Îmi veţi distrage atenţia. 

Ea ridică ferm o mână spre braţul meu. 

— Mă bucur că ne-am cunoscut, Feyre! 

l-am zâmbit, înclinându-mi capul. 

— Şi eu, Amren. Şi eu. 

Amren mă apucă de încheietura mâinii şi se 
aruncă în Cazan. 


Am luptat. Am luptat cu toată forţa ca să spun 
vraja, cu braţul pe jumătate în Cazan când Amren 
se scufundă sub apa neagră care îl umplea. Am 
spus cuvintele cu limba, cu inima, cu sângele şi cu 
oasele. Le-am strigat. 

Mâna îi dispăru de pe braţul meu, topindu-se 
ca rouă sub soarele dimineţii. 

Vraja se încheie, ieşind din mine cu un fior, iar 
eu m-am smucit înapoi, luându-mi mâna de pe 
Cazan. Varian mă prinse înainte să cad şi mă 
apucă puternic în timp ce m-am uitat la Cazanul 
negru, la suprafaţa nemişcată. 

— Ea este... şopti el. 

Totul începu mult sub noi, ca şi când ar fi ajuns 
în miezul pământului. 

L-am lăsat pe Varian să mă tragă la câţiva paşi 
distanţă când un val se undui prin pământ, 
îndreptându-se spre noi şi spre Cazan. 

Am avut timp doar cât să ne aruncăm în 
spatele celei mai apropiate pietre, când acesta 
ajunse la noi. 

Cazanul se sparse în trei bucăţi, desfăcându-se 
ca o floare - iar apoi, ieşi ea. 

Explodă din carapacea muritoare, lumina 
orbindu-ne. Lumina şi focul. 

Ea urla - victorioasă, furioasă şi de durere, în 
acelaşi timp. 

Şi aş fi putut jura că am văzut aripi mari de foc, 
penele fiind ca nişte tăciuni aprinşi, întinzându-se 
larg. Aş fi putut jura că o coroană de lumină pluti 
chiar deasupra părului ei de foc. 

Ea se opri. Creatura care era în Amren se opri 
şi se uită la noi - la câmpul de luptă şi la toţi 
prietenii noştri, la familia noastră care lupta acolo, 
ca şi când ar fi spus: „Imi aduc aminte de voi”. 

lar apoi dispăru. 

Îşi întinse aripile, focul şi lumina unduindu-se 
ca să o cuprindă, ca un monstru de foc ce se 
năpusti asupra armatelor Hybernului. 

Ei începură să fugă. 

Amren cobori spre ei ca un ciocan, aruncând 
foc şi pucioasă. 

Trecu prin ei arzându-i, sorbindu-le moartea. 
Unii muriră doar pentru că trecu prin apropierea 
lor. 

L-am auzit pe Rhys strigând aşa cum o făcuse 
ea. Victorios, furios şi de durere. Şi ca să ne 
avertizeze să nu fugim de ea. 

Puțin câte puţin, ea distruse armata nesfârşită 
a Hybernului. Puțin câte puţin, anihilă răutatea şi 
ameninţarea lor, suferinţa pe care o produseseră. 

Ea trecu prin comandantul Hybernului, pregătit 
să-l lovească mortal pe Helion. Trecu prin 
comandant ca şi când ar fi fost din sticlă şi lăsă în 
urmă doar cenuşă. 

Dar acea putere scădea, dispărând tăciune cu 
tăciune. 

Totuşi Amren se îndreptă spre mare, unde 
armata tatălui meu şi a lui Vassa luptau alături de 
poporul lui Miryam. Nave întregi pline cu soldaţii 
Hybernului se scufundară după ce trecu pe acolo, 
ca şi când le-ar fi inhalat viaţa direct din ei, în timp 
ce a ei se sfârşea. 

Amren ajunse la ultima navă - ultima navă a 
inamicului nostru - şi nu fu decât o flacără în briză. 

lar când şi nava amuţi... 

Era doar lumină. Lumina strălucitoare şi curată, 
care dansa pe valuri. 

Lacrimile alunecară pe pielea pătată de sânge 
a lui Varian când ne-am uitat la locul din care 

dispăruse Amren. 

Dedesubt, în depărtare, armata noastră 
începea să strige victorioasă - de bucurie. 

Pe stâncă... era linişte deplină. 

M-am uitat, în sfârşit, spre cele trei bucăţi 
rupte din Cazan. 

Poate că eu o făcusem. Dezlegând-o pe ea, 
dezlegasem Cazanul. Sau poate că Amren, cu 
puterea ei dezlănţuită... chiar şi asta fusese prea 
mare pentru Cazan. 

— Ar trebui să plecăm, i-am spus lui Varian. 

Ceilalţi aveau să ne caute. 

Trebuia să ajung la tatăl meu. Trebuia să-l 
îngrop. Să-l ajut pe Cassian. 

Trebuia să văd cine altcineva era printre morţi 
- sau printre cei vii. Golită - eram obosită şi golită. 

Am reuşit să mă ridic în picioare şi să fac un 
pas înainte să simt. 

„„. Creatura din Cazan sau lipsa ei. 

Era şi nu era acolo şi... se prelingea în lume. 

Am îndrăznit să mă apropii şi în rămăşiţele 
Cazanului... am văzut un gol. Dar şi altceva - o 
creştere. 

Nu îşi avea locul acolo. Nu îşi avea locul 
nicăieri. 

Pe faţă am simţit nişte mâini întorcându-mă, 
atingându-mă. 

— Eşti rănită, eşti... 

Chipul lui Rhys era lovit - însângerat. Mâinile 
încă aveau gheare, caninii îi erau încă alungiţi. 
Abia ieşise din forma de bestie. 

— Ai eliberat-o... 

El se bâlbâia. Tremura. Nu înţelegeam cum de 

mai stătea în picioare. 

Nu ştiam de unde să încep, cum să-i explic. 

L-am lăsat să intre în mintea mea, prezenţa lui 
fiind blândă şi, în ciuda extenuării, l-am lăsat să-i 
vadă pe tatăl meu, pe Nesta şi pe Cassian, pe rege 
şi pe Amren. 

Totul. 

Inclusiv pe creatura din spatele nostru. Acea 
gaură. 

Rhys mă strânse în braţe - doar pentru o clipă. 

— Avem o problemă, şopti Varian, arătând în 
spatele nostru. 

Noi i-am urmărit degetul spre locul în care 
spărtura în lume dintre cioburile Cazanului... se 
mărea. 

Cazanul nu putea fi distrus niciodată, 
fuseserăm noi avertizaţi, deoarece însăşi /umea 
noastră era legată de el. 

Dacă ar fi fost distrus Cazanul... şi noi am fi 
avut aceeaşi soartă. i 

— Ce am făcut, am şoptit eu. li salvasem pe 
prietenii noştri, doar ca să ne condamne pe toți. 

Făcut. Făcut şi desfăcut. 

ÎI distrusesem. Îl puteam reface. 

Am alergat spre Carte, deschizând-o. 

Dar auriul era gravat cu simboluri pe care doar 
o singură fiinţă de pe pământ le putea citi, iar 
acum plecase. Am aruncat obiectul nenorocit în 
golul din Cazan. 

Aceasta dispăruse şi nu mai apăru. 

— Ei bine, a fost şi asta o încercare, spuse 
Rhys. 

M-am întors la amuzamentul lui, dar chipul îi 

era dur. Sobru. 

— Nu ştiu ce să fac, am şoptit eu. 

Rhys studie rămăşiţele. 

— Amren a spus că eşti o legătură. 

Am dat aprobator din cap. 

— Deci fii din nou una! 

— Ce? 

El se uită la mine ca şi când eu aş fi fost cea 
nebună când spuse: 

— Refă Cazanul! Făureşte-l din nou! 

— Cu ce putere? 

— Cu a mea. 

— Tu... eşti epuizat, Rhys. La fel şi eu. Cu toţii 
suntem. 

— Încearcă! Fă-mi pe plac! 

Am clipit, panica mai potolindu-se un pic. Da - 
da, împreună cu el, cu partenerul meu... 

M-am gândit la vraja pe care mi-o arătase 
Amren. Dacă aş fi schimbat un mic lucru... era un 
risc. Dar ar fi putut funcţiona. 

— Este mai bine decât nimic, am spus eu, 
expirând. 

— Aşa te vreau. 

Amuzamentul îi dansă în ochi. 

Morţii zăceau în jurul nostru pe o rază de câţiva 
kilometri, strigătele răniților şi ale suferinzilor 
începând să se intensifice, dar... Oprisem 
Hybernul. Îl oprisem pe rege. 

Poate am fi avut noroc şi cu asta. 

Mi-am întins mâna şi mintea spre el. 

Scuturile lui erau ridicate - ziduri solide pe care 
le înălţase în timpul luptei. Mi-am trecut o mână pe 
unul, dar acesta rămase. Rhys îmi zâmbi şi mă 

sărută o dată. 

— Aminteşte-mi să nu o supăr niciodată pe 
Nesta. 

Faptul că putea să g/umească - nu, era doar o 
formă de a rezista. Pentru amândoi. Deoarece 
alternativa râsului... Chipul devastat al lui Varian, 
care ne urmărea tăcut, era alternativa. Şi cu 
chestia asta în faţa noastră, cu această ultimă 
sarcină... 

Deci am reuşit şi eu să râd. 

Şi încă zâmbeam uşor când am atins din nou 
cioburile Cazanului. 


Era un gol neaerisit. Nicio vietate nu putea 
exista aici. Nu era nicio lumină. 

Era... era ceea ce existase la început, înainte 
ca toate lucrurile să explodeze din el. 

Nu aparţinea acestui loc. Poate că într-o zi, 
când pământul ar fi îmbătrânit şi murit, când şi 
stelele ar fi dispărut... poate atunci ne-am fi întors 
aici. 

Nu azi. Nu acum. 

Eu aveam şi nu aveam un trup. 

lar în spatele meu... puterea lui Rhys era un fir. 
Un fulger nesfârşit care izbucni din mine în acest... 
loc, pentru a-l forma după voia mea. 

Făcut şi desfăcut. 

Dintr-un colţ îndepărtat al memoriei şi al minţii 
mele umane... Mi-am adus aminte de o pictură 
murală pe care o văzusem în Regatul Primăverii, 
ascunsă într-o bibliotecă prăfuită şi nefolosită, care 

spunea povestea Prythianului. 

Spunea povestea Cazanului. A acestui Cazan. 

Şi când era ţinut de mâinile unei femei... Toată 
viaţa curgea din el. 

Am întins mâna, puterea lui Rhys străbătându- 
mă. 

Eram uniţi într-o singură fiinţă. Eram întrebarea 
şi răspunsul. Nu mă temeam. Nu cu el aici. 

Mi-am făcut mâinile căuş, ca şi când aş fi putut 
să cuprind cele trei cioburi ale Cazanului, tot 
universul în palmele mele. 

Am început să spun ultima vrajă pe care ne-o 
găsise Amren. Să o spun, să o gândesc şi să o simt. 
Cu vorbele, suflarea şi sângele. 

Puterea lui Rhys mă străbătu şi ieşi din mine. 
Cazanul apăru. 

Lumina dansă de-a lungul fisurilor unde cele 
trei cioburi se uniseră. Acolo - acolo trebuia să 
lipesc, să sudez. Să le unesc. 

Am pus o mână pe partea laterală a Cazanului. 
Puterea brută ieşi din mine. 

M-am rezemat de el, fără să mă tem de acea 
putere, de masculul care mă ţinea. 

Aceasta continuă să se reverse, ca o noapte 
nesfârşită. 

Crăpăturile sfârâiră şi se înceţoşară. 

Vidul începu să intre din nou şerpuind. 

Mai mult. Aveam nevoie de mai multă putere. 

El mi-o dădu. Rhys îmi dădu totul. 

Eu eram purtătoarea, vasul, legătura. 

„Te iubesc!” îmi şopti el în minte. 

Eu doar m-am rezemat de el, savurându-i 
căldura chiar şi în non-spaţiu. 

Puterea îl străbătu şi învălui Cazanul. Am rostit 
vraja de nenumărate ori. 

Prima crăpătură se lipi. Apoi, a doua. 

L-am simţit tremurând în spatele meu, i-am 
auzit respiraţia sacadată şi umedă. Am încercat să 
mă întorc... 

„Te iubesc!” repetă el. 

A treia şi ultima crăpătură începu să se 
lipească, iar puterea lui să pâlpâie, dar continuă să 
se reverse. 

Am aruncat-o pe a mea într-a lui: scânteile, 
zăpada, lumina şi apa. Impreună, am renunţat la 
tot, la ultima picătură, până când Cazanul fu 
întreg. Până ce creatura pe care o conţinea... fu 
încuiată înăuntru. 

Până am simţit din nou soarele încălzindu-mi 
faţa şi am văzut Cazanul înaintea mea, sub mâinile 
mele. 

Mi-am retras degetele de pe marginea rece din 
fier şi mi-am coborât privirea în profunzimile lui 
întunecate. 

Nicio crăpătură. Era întreg. 

Am oftat tremurând. O făcusem. Făcusem... 

M-am întors. 

Mi-a luat o clipă ca să înţeleg ce vedeam. 

Rhys era întins pe pământul stâncos, cu aripile 
strânse la spate. Părea că dormea, dar când am 
inspirat... 

Nu era acolo. 

Acel lucru care se ridică şi cobora cu fiecare 
respiraţie, ecoul tuturor bătăilor inimii. 

Legătura de împerechere. 

Nu era acolo. Dispăruse. 

Deoarece pieptul lui... nu se mişca, iar Rhys 
era mort. 

Doar liniştea îmi umplea mintea când am 
început să tip. 

Să tip în continuu. 

Golul din pieptul şi din sufletul meu din cauza 
lipsei legăturii, a acelei vieți... 

ÎI scuturam; îl strigam pe nume şi-l scuturam, 
iar corpul meu încetă să-mi mai aparţină şi se 
transformă în chestia asta care mă ţinea chiar şi în 
lipsa lui, şi nu mă puteam opri din ţipat... 

Apoi, Mor fu acolo. Şi Azriel, clătinându-se pe 
picioare, cu un braţ în jurul lui Cassian - la fel de 
însângerat şi abia stând drept mulţumită peticelor 
albastre ale pietrei Siphon de pe tot corpul lui. De 
pe trupurile amândurora. 

Ei spuneau ceva, dar eu nu auzeam decât 
ultimul „te iubesc”, care nu fusese o declaraţie, ci 
un rămas-bun. 

lar el ştiuse. Știuse că nu mai avea energie şi 
că refacerea Cazanului l-ar fi secat de tot. L-ar fi 
costat totul. Îşi păstrase scuturile ridicate ca să nu 
văd, pentru că altfel nu aş fi acceptat; aş fi preferat 
să se sfârșească lumea decât să moară, decât 
lucrul pe care îl făcuse şi golul care se instalase 
unde era el, unde eram noi... 

Cineva încerca să mă ridice de lângă el, dar eu 
am scos un sunet care ar fi putut fi un mâărâit sau 
alt țipăt, şi îmi dădu drumul. 

Nu puteam trăi aşa, nu puteam suporta asta, 

nu puteam respira... 

Nişte mâini necunoscute îl atingeau pe gât... 

M-am întins spre ele, dar cineva mă opri. 

— Vrea să vadă dacă se mai poate face ceva, 
spuse Mor cu vocea răguşită. 

El... Thesan. Marele Lord al Dimineţii şi al 
vindecării. M-am întins din nou, ca să-l implor, să-l 
rog... 
Dar el scutură din cap spre Mor şi spre ceilalţi. 
Tarquin era acolo. Helion gâfâia şi era lovit. 

— El... spuse răguşit Helion, apoi scutură din 
cap, închizând ochii. Bineînţeles că a făcut-o, spuse 
mai mult în sinea lui. 

— Te rog, am rostit fără să fiu sigură cu cine 
vorbeam. 

Cu degetele, i-am zgâriat armura lui Rhys, 
încercând să ajungă la inima de dedesubt. 

Cazanul - poate Cazanul... 

Nu ştiam vrăjile acelea. Cum să îl pun înăuntru 
şi să mă asigur că e/s-ar fi întors... 

Nişte mâini stropite de sânge şi tăiate, dar 
blânde le apucară pe ale mele. Am încercat să mă 
retrag, dar mă ţinură strâns când Tarquin 
îngenunche lângă mine şi îmi spuse: 

— Îmi pare rău! 

Acele trei cuvinte mă distruseră. Mă distruseră 
într-un fel în care nu ştiam că mai puteam fi 
distrusă, o ruptură a tuturor legăturilor şi a 
limitelor. 

„Rămâi cu Marele Lord!” Ultimul avertisment al 
lui Suriel. „Rămâi... şi trăieşte ca să vezi totul 
îndreptat”. 

O minciună. O minciună, aşa cum mă minţise 

şi Rhys. „Rămâi cu Marele Lord”. 

Rămâi. 

Deoarece... bucățile rupte ale legăturii de 
împerechere plutiră pe un vânt-fantomă în mine. 
Le-am apucat - am tras de ele, ca şi când el mi-ar 
fi răspuns. 

„Rămâi! Rămâi, rămâi, rămâi!” 

M-am agăţat de bucăţile acelea şi de rămăşiţe, 
apucând vidul care pândea dincolo. 

„Rămăi”. 

Mi-am ridicat privirea spre Tarquin şi mi-am 
dezgolit dinţii. M-am uitat la Helion, la Thesan, la 
Beron, la Kallias, la Viviane care plângea lângă el, 
şi am spus: 

— Aduceti-I înapoi! 

Chipurile le erau inexpresive. 

— ADUCEŢI-L ÎNAPOI! le-am strigat eu. 

Nimic. 

— Aţi făcut-o pentru mine, am spus eu 
respirând sacadat. Acum, faceţi-o pentru el! 

— Tu erai om, zise precaut Helion. Nu este 
acelaşi lucru... 

— Nu-mi pasă! Faceţi-o! 

Când ei nu se mişcară, mi-am adunat restul 
puterii, pregătindu-mă să intru în minţile lor ca să-i 
forţez, fără să-mi pese de ce reguli sau ce legi 
încălcam. Nu mi-ar fi păsat, doar dacă... 

Tarquin înaintă şi-mi întinse încet o mână. 

— Pentru ce a oferit el, spuse încet Tarquin. Azi 
şi mulţi ani înainte. 

lar când sâmburele de lumină apăru în palma 
lui, am început să plâng din nou. L-am urmărit 
căzând pe gâtul gol al lui Rhys şi dispărând în 


—— 


lau 


pielea lui, o lumină slabă pâlpâind o dată. 

Helion înaintă şi sâmburele de lumină din 
mâna sa licări când căzu pe pielea lui Rhys. 

Urmară Kallias şi Thesan. 

Până ce numai Beron rămase acolo. 

Mor îşi scoase sabia şi i-o puse la gât. El 
tresări, deoarece nu o văzuse mişcându-se. 

— Nu mă deranjează să mai ucid pe cineva azi, 
spuse ea. 

Beron îi aruncă o privire încruntată, dar 
împinse sabia şi înaintă, aruncând practic fărâma 
de lumină pe Rhys. Nu îmi păsa nici de asta. 

Nu ştiam vraja, puterea din care venea, dar 
eram Marea Doamnă. 

Mi-am întins palma şi i-am impus scânteii de 
viaţă să apară. Nu se întâmplă nimic. 

Am inspirat profund, amintindu-mi cum 
arătase. 

— Spune-mi cum să fac! am rostit fără să mă 
adresez cuiva. 

Thesan tuşi şi înaintă, explicându-mi esenţa 
puterii de nenumărate ori; mie nu-mi păsa, dar am 
ascultat, până când... 

Acolo. Mică precum o sămânță de floarea- 
soarelui, apăru în palma mea. O părticică din mine 
- din viaţa mea. 

Am pus-o uşor pe gâtul pătat de sânge al lui 
Rhys. 

Şi, când el apăru, mi-am dat seama ce lipsea. 

Tamlin stătea acolo, chemat ori de moartea 
unui seamăn Mare Lord, ori de ceilalţi din jurul 
meu. Era stropit cu noroi şi sânge, iar noua lui 
centură de cuțite era în mare parte goală. 

EI îl studie pe Rhys, lipsit de viaţă în faţa mea. 
Ne studie pe toţi, cu palmele încă întinse. 

Pe chipul lui nu se citea bunătatea. Nici mila. 

— Te rog! fu tot ce i-am spus. 

Apoi, Tamlin privi către noi - când la mine, 
când la partenerul meu. Chipul nu i se schimbă. 

— Te rog! am spus eu plângând. |ţi... voi da 
orice... 

Ceva se schimbă în ochii lui când mă auzi, dar 
nu era bunătate. Nici emoție. 

Mi-am pus capul pe pieptul lui Rhysand, 
ascultând dacă inima-i bătea în vreun fel prin 
armură. 

— Orice, am şoptit fără să mă adresez cuiva 
anume. Orice! 

Paşii se auziră pe pământul stâncos. M-am 
pregătit ca încă două mâini să încerce să mă 
îndepărteze şi mi-am înfipt şi mai mult degetele. 

Paşii rămaseră în spatele meu destul de mult 
timp, încât m-am uitat. 

Tamlin mă privea. În ochii verzi plutea o 
emoție pe care nu am recunoscut-o. 

— Fii fericită, Feyre! spuse el încet. 

Şi aruncă ultimul sâmbure de lumină pe 
Rhysand. 


Nu văzusem cum procedaseră în cazul meu. 

Aşa că nu am făcut decât să mă ţin de el, de 
corpul lui, de zdrenţele acelei legături. 

„Rămâi! l-am implorat eu. Rămâi!” 

Lumina străluci dincolo de pleoapele mele 

închise. 

„Rămâi!” 

lar în linişte... am început să-i povestesc. 

Despre prima noapte în care îl văzusem, când 
auzisem acea voce chemându-mă pe dealuri. Când 
nu i-am putut rezista chemărilor, iar acum... acum 
mă întrebam dacă îl auzisem chemându-mă de 
Calanmai. Dacă vocea lui fusese cea care mă 
aduse acolo în noaptea aceea. 

l-am spus cum mă îndrăgostisem de el - cu 
fiecare privire, bileţel trimis şi râset pe care-l 
scosese din mine. l-am spus tot ce făcusem şi ce 
însemna pentru mine şi tot ce mai voiam să fac. 
Toată viața pe care-o mai aveam înainte. 

În schimb, se auzi un zgomot surd. 

Am deschis ochii. Incă un zgomot surd. 

lar apoi, pieptul i se înălţă, ridicându-mi capul 
odată cu el. 

Nu mă puteam mişca, nu puteam respira... 

O mână mă atinse pe spate. 

Apoi, Rhys mormăi: 

— Dacă suntem cu toţii aici înseamnă că 
lucrurile au mers ori foarte rău, ori foarte bine. 

Cassian izbucni în râs. 

Nu mi-am putut ridica fruntea, nu am putut 
decât să-l îmbrăţişez, bucurându-mă de fiecare 
bătaie a inimii, de fiecare respiraţie şi vuiet al vocii 
lui, când Rhys spuse răguşit: 

— Veţi fi mulţumiţi să aflaţi... Puterea mea e 
tot a mea. Nu am furat nimic. 

— Ştii să-ţi faci intrarea, spuse tărăgănat 
Helion. Sau ar trebui să spun ieşirea? 

— Eşti îngrozitor! izbucni Viviane. Nu e nici pe 

departe amuzant... 

Nu am auzit ce altceva mai spuseră. Rhys se 
ridică şi mă ridică şi pe mine odată cu el. Imi dădu 
la o parte părul care mi se lipise de obrajii umezi. 

— Rămâi cu Marele Lord! şopti el. 

Nu crezusem până când nu m-am uitat la 
chipul lui, în ochii presăraţi cu stele. 

Nu mi-am permis să cred că nu era decâto 
iluzie... 

— Este adevărat, spuse el sărutându-mă pe 
frunte. Şi... mai am o surpriză. 

El arătă cu mâna vindecată spre Cazan. 

— S-o scoată cineva pe draga de Amren înainte 
să răcească! 

Varian se întoarse spre noi, dar Mor alerga spre 
Cazan, iar strigătul ei, când se întinse înăuntru... 

— Cum? am şoptit eu. 

Azriel şi Varian erau acolo, ajutând-o pe Mor să 
scoată silueta ca pe un buştean din apa neagră. 

Pieptul i se mişca, trăsăturile îi erau aceleaşi, 
dar... 

— Ea era acolo, spuse Rhys. Când Cazanul se 
lipea. Se ducea... oriunde ne-am fi dus. 

Amren scuipă apă, vomitând pe pământul 
stâncos. Mor o lovi pe spate, ajutând-o. 

— Aşadar, am întins o mână, continuă încet 
Rhys. Ca să văd dacă vrea să se întoarcă. 

lar când Amren deschise ochii, când Varian 
scoase un sunet gâtuit de uşurare şi de bucurie... 

Am ştiut la ce renunţase ca să se întoarcă. Era 
doar un Mare Spiriduş, nimic mai mult. 

Deoarece în ochii ei argintii ficşi, nemişcaţi, nu 
era nici fum, nici ceaţă. 

Avea o viață normală, fără vreo urmă vizibilă a 
puterilor ei. 

lar când Amren îmi zâmbi... m-am întrebat 
dacă acesta fusese ultimul ei dar. 

Dacă... dacă totul fusese un dar. 

Pe câmpul de cadavre şi răniţi, era un singur 
trup pe care voiam să-l îngrop. 

Doar Nesta, Elain şi cu mine ne-am întors în 
poiană, de îndată ce Azriel ne confirmase că lupta 
se încheiase cu adevărat. 

Plecând de lângă Rhys ca să caut printre 
armatele împrăştiate, să caut printre vii şi morţi şi 
să mă gândesc la o ordine anume, am făcut un 
efort să mă controlez. 

Aproape l-am implorat pe Rhys să vină cu noi 
ca să nu fiu nevoită să îi dau drumul mâinii pe care 
nu încetasem să o ţin din clipele în care îi auzisem 
bătăile frumoase şi puternice ale inimii răsunându-i 
din nou în corp. 

Dar această sarcină, acest rămas-bun... În 
sinea mea, ştiam că era doar pentru mine şi pentru 
surorile mele. 

Aşadar, i-am eliberat mâna lui Rhys sărutându- 
| o dată, de două ori, şi l-am lăsat în tabăra de 
război ca să o ajute pe Mor să îl care pe Cassian, 
care abia stătea în picioare, spre cea mai apropiată 
vindecătoare. 

Nesta îi urmărea când am ajuns la ea şi la 
Elain, la marginea pădurii. Oare-l vindecase ea 
cumva după ce-i tăiase capul regelui? Sau sângele 

nemuritor al lui Cassian şi peticele lui Azriel de pe 
câmpul de luptă îl vindecaseră deja suficient cât să 
reuşească să stea în picioare, în ciuda aripii şi a 
piciorului rănit? Nu am întrebat-o pe sora mea, iar 
ea nu-mi oferi niciun răspuns când luă găleata cu 
apă din mâinile încă însângerate ale lui Elain şi eu 
le-am urmat pe amândouă printre copaci. 

Cadavrul Regelui Hybernului zăcea în poiană, 
iar ciorile îl ciuguleau deja. 

Nesta îl scuipă înainte să ne apropiem de tatăl 
nostru. Ciorile abia se împrăştiară la timp. 

Ţipetele şi gemetele răniților erau un zid 
îndepărtat de sunete - altă lume îndepărtată de 
poiana împestriţată de lumina soarelui, de sângele 
încă proaspăt pe muşchi şi iarbă. Am ignorat izul 
de cupru - sângele lui Cassian, sângele regelui şi al 
Nestei. 

Numai tatăl nostru nu sângerase. Lui nu i se 
dăduse şansa să o facă. ŞI, din mila Mamei, ciorile 
nu începuseră să se înfrupte din el. 

In tăcere, Elain îi spălă faţa, îi pieptănă părul şi 
barba şi îi îndreptă hainele. 

Undeva, găsise flori şi i le puse la cap şi pe 
piept. 

Am privit în tăcere la el. 

— Te iubesc! şopti Elain cu vocea spartă. 

Nesta nu spuse nimic, chipul ei fiind inexpresiv. 
Privirea îi era atât de întunecată. Nu îi spusesem 
ce văzusem - le lăsasem să-mi spună ce voiau. 

— Ar trebui... să spunem o rugăciune? şopti 
Elain. 

Mi-am amintit că în lumea oamenilor nu 
spuneam rugăciuni. Surorile mele nu aveau ce 

rugăciune să-i spună. Dar în Prythian... 

— Mama să te ţină, am şoptit eu, recitând 
cuvintele pe care nu le mai auzisem din acea zi de 
la Poalele Muntelui. Să treci dincolo de porţi: să 
miroşi tărâmul nemuritor de lapte şi miere. 
Flăcările mi se aprinseră în vârfurile degetelor, tot 
ce mai reuşisem să adun, ce mai rămăsese. Să nu 
te temi de rău! Să nu simţi durerea! Gura îmi 
tremură când am şoptit: „Să păşeşti în eternitate!” 

Lacrimile alunecară pe obrajii palizi ai lui Elain 
când aranjă florile împrăştiate pe pieptul tatălui 
nostru, cu petale albe şi delicate, iar apoi se 
retrase lângă mine, dând o dată din cap. 

Chipul Nestei nu se schimbă când am trimis 
focul să aprindă cadavrul tatălui nostru. 

El se transformă în cenuşă purtată de vânt în 
câteva clipe. 

Ne-am uitat la bucata arsă de pământ câteva 
minute lungi, soarele mişcându-se deasupra. 

Paşii scârţâiră pe iarba din spatele nostru. 

Nesta se întoarse, dar... 

Lucien. Era Lucien. 

Lucien, tras la faţă şi însângerat, gâfâind, ca şi 
când ar fi alergat de la țărm. 

O fixă pe Elain cu privirea şi se încovoie puţin, 
dar Elain îşi înfăşură braţele în jurul ei şi rămase 
lângă mine. 

— Eşti rănită? întrebă el, venind spre noi şi 
văzând sângele de pe mâinile lui Elain. 

Se opri brusc atunci când observă capul tăiat 
al Regelui Hybernului în cealaltă parte a poienii. 
Nesta era încă stropită cu sângele lui. 

— Sunt bine, îi răspunse încet Elain, apoi 

întrebă, observând sângele de pe el, hainele rupte 
şi armele murdare de sânge: Tu cum eşti? 

— Nu mai vreau să lupt niciodată cât timp voi 
trăi, dar... da, sunt întreg. 

Un zâmbet timid apăru pe buzele lui Elain, însă 
Lucien observă peticul de iarbă arsă din spatele 
nostru şi spuse: N 

— Am auzit ce s-a întâmplat. Imi pare rău 
pentru pierderea voastră. Pentru voi toți. 

M-am îndreptat spre el şi mi-am aruncat 
braţele în jurul gâtului său, chiar dacă nu era 
îmbrăţişarea la care spera el. 

— Mulţumesc pentru că ai venit. La luptă, mă 
refer. 

— Am o poveste incredibilă să vă spun, zise el, 
îmbrăţişându-mă strâns. Şi să nu fii surprinsă dacă 
Vassa te va încolţi de îndată ce navele vor fi triate 
şi soarele va apune. 

— Ea este cu adevărat... 

— Da. Dar tatăl tău, negociatorul înnăscut... 
Zâmbi trist spre iarbă arsă. El a reuşit să facă o 
înţelegere cu păzitorul lui Vassa, ca să vină aici. 
Temporar, ce-i drept, dar... mai bine decât nimic. 
Dar, da - e regină noaptea şi pasăre de foc ziua. El 
expiră. Urât blestem! 

— Reginele umane sunt încă acolo, am spus 
eu. Poate că le voi vâna. 

— Nu pentru mult timp, şi nu dacă Vassa are 
ceva de spus în privinţa asta. 

— Pari complice. 

Lucien roşi, uitându-se la Elain. 

— Are un temperament urât şi o gură spurcată. 
El îmi aruncă o privire piezişă. Vă veţi înţelege de 

minune. 

L-am înghiontit în coaste. 

Dar Lucien se uită din nou la iarba arsă, iar 
chipul lui stropit de sânge deveni serios. 

— Era un om bun, spuse el. V-a iubit pe toate 
foarte mult. 

Am dat din cap, incapabilă să vorbesc sau să 
gândesc. Nesta nici măcar nu clipi ca să arate că 
auzise. Elain se strânse şi mai mult în brate, 
vărsând alte câteva lacrimi. 

L-am scutit pe Lucien de chinul de a se gândi 
dacă să o atingă şi l-am luat de braţ şi m-am 
îndepărtat, lăsându-le pe surorile mele să decidă 
dacă să ne urmeze sau să rămână - dacă voiau o 
clipă singure, cu iarba arsă. 

Elain ne urmă. 

Nesta rămase. 

Elain veni lângă mine, uitându-se la Lucien, 
care o observă. 

— Am auzit că tu ai dat lovitura fatală, spuse 
el. 

Elain studie copacii din faţă. 

— Nesta a făcut-o. Eu doar l-am înjunghiat. 

Lucien păru să caute un răspuns, dar i-am 
spus: 

— Deci unde mergi acum? Pleci cu Vassa? 

M-am întrebat dacă auzise de rolul lui Tamlin - 
de ajutorul pe care ni-l acordase. O privire spre 
prietenul meu îmi spuse că ştia. Cineva, poate 
partenerul meu, îl informase. 

Lucien ridică din umeri. 

— În primul rând, rămân aici. Ca să ajut. Apoi... 
Mai aruncă o privire spre Elain. Cine ştie? 

Am înghiontit-o pe Elain, care îmi clipi, şi apoi 
am spus fără să gândesc: 

— Ai putea să vii în Velaris. 

El văzu totul, dar dădu grațios din cap. 

— Va fi plăcerea mea. 

Pe drumul înapoi spre tabără, Lucien ne 
povesti ce făcuse cât fusese plecat - cum o 
căutase pe Vassa, cum o găsise deja împreună cu 
tatăl meu, cu o armată care mărşăluia spre vest. 
Cum Miryam şi Drakon îi găsiseră în călătoria lor de 
a ne ajuta. 

Incă mă gândeam la tot ce-mi spusese când 
am intrat în cortul meu ca să mă schimb, în sfârşit, 
de hainele din piele, lăsându-i pe el şi pe Elain să 
găsească un loc în care să se spele. Şi să discute - 
probabil. 

Dar când am intrat în cort, mă întâmpinară 
sunetele dinăuntru - discuţiile. Erau multe voci, 
una dintre ele fiind a partenerului meu. 

Am făcut un pas înăuntru şi am ştiut că nu 
aveam să-mi schimb prea curând hainele. 

Deoarece, aşezat pe un scaun în faţa coşului 
cu cărbuni, era Prinţul Drakon, Rhys stând tolănit şi 
încă însângerat pe pernele dinaintea sa. lar pe 
pernele de lângă Rhys stătea o femelă minunată, 
al cărei păr negru îi cobora pe spate în bucle 
atrăgătoare, zâmbindu-mi deja. 

Miryam. 

Chipul zâmbăreţ al lui Miryam era mai mult 
uman decât de Mare Spiriduş. Dar Miryam, mi-am 

amintit când ea şi Drakon se ridicară în picioare ca 
să mă salute, era doar pe jumătate Fae. Avea 
urechile ascuţite şi delicate, dar... şi ceva omenesc 
în zâmbetul larg care îi lumina ochii căprui. 

Am  plăcut-o imediat. Noroiul îi împroşca 
hainele de piele - diferite de cele illyriene, dar, în 
mod evident, concepute de alt popor aerian ca să 
ţină de cald pe cer - şi câţiva stropi de sânge îi 
pătau pielea măslinie de-a lungul gâtului şi al 
mâinilor, dar ea nu părea să observe sau să-i pese. 
Ea întinse mâinile spre mine. 

— Mare Doamnă! spuse Miryam, cu acelaşi 
accent ca al lui Drakon, puternic şi profund. 

Am luat-o de mâini, surprinsă să le simt uscate 
şi calde. Ea îmi strânse puternic degetele când am 
reuşit să spun: 

— Am auzit atât de multe despre tine - 
mulţumesc pentru că ai venit. Am aruncat o privire 
spre locul în care Rhys stătea încă tolănit pe perne, 
privindu-ne cu sprâncenele ridicate. Pentru cineva 
care tocmai a murit, i-am spus eu ferm, pari 
remarcabil de relaxat. 

Rhys rânji. 

— Mă bucur că ţi-ai revenit la starea obişnuită, 
dragă Feyre! 

Drakon pufni şi mă luă de mâini, strângându- 
mi-le puternic, aşa cum o făcuse partenera lui. 

— Ce nu vrea să-ţi spună, doamna mea, este 
că el e atât de bătrân, încât nu poate să se ridice 
acum în picioare. 

M-am întors spre Rhys. 

— Eşti... 

— Bine, bine, spuse Rhys, fluturând o mână, 

chiar dacă gemu uşor. Deşi poate că acum vezi de 
ce nu m-am deranjat să-i vizitez atât de mult timp 
pe aceştia doi. Sunt foarte cruzi cu mine. 

Miryam râse, aşezându-se din nou pe perne. 

— Partenerul tău urma să ne spună povestea 
ta, de vreme ce se pare că ai auzit-o deja pe a 
noastră. 

O auzisem, dar când Prinţul Drakon se întoarse 
grațios pe scaunul lui, iar eu am ocupat unul alături 
de el, doar privindu-i pe cei doi... Mi-am dorit să 
aflu toată povestea. Intr-o zi, nu a doua zi sau 
peste încă două, dar... într-o zi, voiam să aud toată 
povestea lor. Pentru moment însă... 

— Eu... am văzut cum v-aţi luptat cu Jurian. 

Drakon înţepeni imediat, Miryam mijind ochii 
când am întrebat dacă este mort. 

— Nu, răspunse Drakon. 

— Mor a reuşit să ne convingă să nu... ne 
reglăm conturile, interveni Miryam încruntându-se. 

Ei ar fi făcut-o. După expresia de pe chipul lui 
Drakon, prinţul încă nu părea convins. Şi după 
licărul bântuit din ochii lui Miryam, părea că se 
întâmplaseră mai multe lucruri în timpul acelei 
lupte decât lăsau să se înţeleagă, dar eu tot am 
întrebat: 

— Unde este el? 

Drakon ridică din umeri. 

— După ce nu l-am ucis, nu ştiu unde a plecat. 

Rhys îmi schiţă un zâmbet. 

— Este cu oamenii Lordului Graysen - are grijă 
de răniţi. 

Miryam întrebă precaută: 

— Eşti... prietenă cu Jurian? 

— Nu, am spus eu. Adică nu cred. Dar... tot ce 
a spus este adevărat. Şi m-a ajutat. Mult. 

Niciunul din ei nu dădu din cap când se priviră 
lung, comunicând fără cuvinte. 

— Mi s-a părut că am văzut-o pe Nephelle în 
timpul luptei - am vreo şansă să o salut sau acum 
este prea importantă ca să se deranjeze pentru 
mine? întrebă Rhys. 

Un râset frumos dansă în ochii lui. 

Mi-am îndreptat spatele, zâmbind. 

— Este aici? 

Drakon ridică o sprânceană neagră. 

— O cunoşti pe Nephelle? 

— Am auzit de ea, am spus eu, şi am privit 
spre clapele cortului, ca şi când ar fi intrat direct 
înăuntru. Este o poveste lungă. 

— Avem timp să o auzim, spuse Miryam, apoi 
adăugă: sau... nu prea? 

Deoarece erau, într-adevăr, multe lucruri de 
rezolvat. Inclusiv... 

Am scuturat din cap. 

— Mai târziu, le-am spus lui Miryam şi 
partenerului ei. 

Dovada că o lume putea exista fără un zid, fără 
un Tratat. 

— Este ceva... 

Mi-am trimis gândul prin legătură lui Rhys, el 
dând aprobator din cap înainte să întreb: 

— Insula voastră este încă secretă? 

Miryam şi Drakon se priviră vinovaţi. 

— Ne cerem scuze pentru asta, spuse Miryam. 
Se pare că vraja a funcţionat prea bine, dacă a 
ţinut departe mesagerii binevoitori. Scutură din 

cap, bucle frumoase mişcându-se odată cu ea. Am 
fi venit mai devreme - am fi plecat în clipa în care 
ne-am dat seama în ce bucluc eraţi cu toţii. 

— Nu, am spus eu, scuturând din cap şi 
căutându-mi cuvintele. Nu - nu vă condamn. Pe 
toţi zeii, vă suntem datori... Am oftat. Vă rămânem 
îndatoraţi. Drakon şi Miryam se opuseră, dar am 
continuat: Vreau să spun că... dacă ar exista un 
obiect cu o putere îngrozitoare care ar trebui acum 
ascuns... Ar mai fi Cretea un loc potrivit pentru a-l 
ascunde? 

Cei doi parteneri se priviră din nou. 

— Da, spuse Drakon. 

— Te referi la Cazan, şopti Miryam. 

Am încuviinţat din cap. Fusese adus în tabăra 
noastră păzit de illyrienii care mai puteau sta în 
picioare. Niciunul dintre ceilalţi Mari Lorzi nu 
întrebase - deocamdată. Dar îmi dădeam seama 
de discuţia pe care ar fi iscat-o, de războiul intern 
pe care l-am fi putut porni încercând să stabilim 
cine, mai exact, ar fi putut păstra Cazanul. 

— Trebuie să dispară, am spus eu încet. 
Permanent. Înainte să-şi aducă aminte cineva să îl 
revendice, am adăugat. 

Drakon şi Miryam se gândiră, purtând o 
conversaţie tăcută, poate prin legătura lor de 
împerechere. 

— Când vom pleca, spuse în cele din urmă 
Drakon, una dintre navele noastre s-ar putea să 
cântărească un pic mai mult pe apă. 

Am zâmbit. 

— Mulţumesc. 

— Când anume plănuiţi să plecaţi? întrebă 

Rhys, ridicând o sprânceană. 

— Deja ne alungi? spuse Drakon schiţând un 
zâmbet. 

— Peste câteva zile, interveni Miryam. De 
îndată ce răniții vor fi pregătiţi. 

— Bun, am spus eu. 

Toţi se uitară la mine. Am înghiţit în sec. 

— Vreau să spun... nu că mă bucur că plecaţi... 
Amuzamentul din ochii lui Miryam se intensifică, 
licărind. Am zâmbit şi eu. Vă vreau aici. Deoarece 
aş vrea să organizez o întrunire. 

După o zi... Nu ştiam cum de se întâmplase 
atât de repede. Nu făcusem decât să explic ce 
voiam, ce trebuia să facem şi... Rhys şi Drakon 
avuseseră grijă să se întâmple. 

Nu era niciun spaţiu potrivit pentru a o face, nu 
cu taberele dezorganizate. Dar era un loc, la câţiva 
kilometri distanţă. 

lar când soarele apuse şi casa pe jumătate 
distrusă a familiei mele se umplu cu Mari Lorzi şi 
prinți, generali şi comandanţi, oameni şi Fae... Tot 
nu am avut cuvinte să mă întreb cum de reuşisem 
să ne adunăm cu toţii în salonul imens, singurul 
spaţiu utilizabil din vechea casă a familiei mele şi 
să organizăm... întâlnirea aceasta. 

Dormisem profund şi bine toată noaptea, cu 
Rhys în pat lângă mine. Nu l-am lăsat să plece 
înainte ca lumina răsăritului să pătrundă în cortul 
nostru. lar apoi... taberele de război erau prea 
pline de sânge, răniţi şi morţi. Şi întâlnirea dintre 

diversele armate, tabere şi oameni trebuia 
organizată. 

Dură toată ziua, dar, până la sfârşitul ei, m-am 
trezit în foaierul distrus, cu Rhys şi ceilalţi lângă 
mine, candelabrul fiind stricat în spatele nostru, pe 
masa crăpată din marmură. 

Marii Lorzi sosiră primii, începând cu Beron, 
care nici măcar nu se uită la fiul lui ilegitim. Nici 
Lucien, care stătea lângă mine, nu se deranjă să-l 
observe pe Beron sau pe Eris, când veni la un pas 
în spatele tatălui său. 

Tăieturile şi vânătăile lui Eris fură suficiente ca 
să indice faptul că, probabil, se aflase într-o stare 
groaznică după încetarea luptei din ziua 
precedentă, tăietura urâtă de pe obraz şi gât abia 
vindecându-se. Mor mormăi satisfăcută când o 
văzu sau poate fu un sunet de dezamăgire că rana 
nu fusese mortală. 

Eris trecu mai departe ca şi când nu ar fi auzit, 
dar măcar nu rânji dispreţuitor, ci mai degrabă 
dădu din cap spre Rhys. 

Era o promisiune tăcută: curând. Curând, 
probabil, Eris avea să ia ceea ce-şi dorea şi să ne 
ceară datoria. 

Niciunul dintre noi nu se deranjă să-l salute, 
mai ales Lucien, care continuă respectuos să îşi 
ignore fratele mai mare. 

Dar când Eris trecu pe lângă noi... Aş fi putut 
jura că un sentiment asemănător tristeţii - 
regretului - i se citi în ochi când aruncă o privire 
către Lucien. 

Tamlin trecu pragul peste câteva clipe. El avea 
un bandaj la gât şi unul pe braţ. Venise singur, aşa 

cum o făcuse la acea primă întâlnire. 

M-am întrebat dacă ştia că această casă 
distrusă fusese cumpărată cu banii dați tatălui 
meu. Cu bunăvoința pe care le-o arătase. 

Dar Tamlin nu îşi îndreptă atenţia spre mine, ci 
spre persoana din stânga mea. Spre Lucien. 

Lucien înaintă cu fruntea sus, chiar dacă ochiul 
metalic se roti. Surorile mele erau deja în salon, 
gata să ne conducă invitații la locurile prestabilite, 
alese cu grijă. 

Tamlin se opri la câțiva paşi distanță. Niciunul 
dintre noi nu spuse vreun cuvânt. Nu când Lucien 
deschise gura. 

— Tamlin... 

Dar atenţia lui Tamlin se îndreptase spre 
hainele illyriene din piele, pe care le purta Lucien. 

La fel de bine ar fi putut purta negrul Regatului 
Nopții. 

Am făcut un efort ca să-mi ţin gura, să nu-i 
explic faptul că Lucien nu avea alte haine la el şi că 
acestea nu erau un semn al alianţei lui... 

Tamlin doar scutură din cap, dezgustul 
clocotind în ochii lui verzi, şi trecu mai departe fără 
un cuvânt. 

M-am uitat la Lucien la timp ca să văd 
vinovăția şi devastarea licărind în ochiul lui 
roşiatic. Rhys chiar îi spusese lui Lucien totul 
despre ajutorul pe care Tamlin ni-l oferise pe 
ascuns, aducându-l pe Beron aici şi salvându-mă în 
tabără. Dar Lucien rămase lângă noi când Tamlin 
îşi găsi locul în salon, în dreapta noastră, şi nu 
aruncă nici măcar o privire spre prietenul lui. 

Lucien nu era destul de prost ca să îi ceară 

iertare. 

Acea conversaţie, acea confruntare - urma să 
aibă loc altă dată, în altă zi, săptămână sau lună. 

Am pierdut şirul celor care intrară după aceea. 
Drakon şi Miryam, împreună cu un grup din 
oamenii lor, inclusiv... 

Am tresărit când am văzut-o pe femela brunetă 
care intră la dreapta lui Miryam, cu aripile mai mici 
decât ale celorlalţi Serafimi. 

Am aruncat o privire spre locul în care Azriel 
stătea de cealaltă parte a lui Rhys, cu aripile 
bandajate după ce le vlăguise cu o zi în urmă. 
Îmblânzitorul Umbrelor dădu afirmativ din cap. Era 
Nepheille. 

l-am zâmbit legendarei războinice-scrib când 
îmi observă privirea şi trecu mai departe. Imi 
zâmbi şi ea. 

Kallias şi Viviane intrară împreună cu femela 
care era într-adevăr sora ei. Apoi urmară Tarquin şi 
Varian. Thesan şi căpitanul lui peregryn rănit, pe 
care-l ţinea strâns de mână. 

Dintre Marii Lorzi, ultimul sosi Helion. Nu am 
îndrăznit să privesc printre uşile distruse spre locul 
în care stătea acum Lucien în salon aproape de 
Elain, când ea şi sora mea rămaseră lipite de zid, 
lângă ferestrele intacte ale arcadei. 

Beron, în mod înţelept, nu se apropie - iar Eris 
doar se uită din când în când, ca să supravegheze. 

Helion şchiopăta, flancat de câţiva dintre 
căpitanii şi generalii lui, dar tot reuşi să zâmbească 
sever. 

— Mai bine să mă bucur de asta cât durează, 
ne spuse el mie şi lui Rhys. Mă îndoiesc de faptul 

că vom fi atât de uniţi când vom ieşi de aici. 

— Mulţumesc pentru încurajări, am rostit eu 
ferm, iar Helion chicoti când intră. 

Tot mai multe persoane îşi făcură apariţia în 
încăpere, discuţia încordată fiind întreruptă de 
râsete sau salutări. În cele din urmă, Rhys îi spuse 
familiei noastre să intre în cameră - în timp ce el şi 
cu mine am aşteptat. 

Şi am aşteptat câteva minute lungi. 

Avea să le ia mai mult timp să sosească, mi- 
am dat eu seama, de vreme ce nu se puteau 
teleporta sau mişca la fel de repede prin lume. 

Tocmai voiam să mă întorc în cameră şi să 
încep fără ei când două siluete masculine umplură 
cadrul întunecat al uşii. 

Jurian şi Graysen. 

lar în spatele lor... un alt mic grup de oameni. 

Am înghiţit cu greu. Acum ar fi început partea 
dificilă. 

Graysen păru înclinat să se întoarcă, tăietura 
proaspătă de pe obrazul lui încreţindu-se când se 
încruntă, dar Jurian îl înghionti înăuntru. O vânătaie 
păta partea stângă a feţei lui Jurian. M-am întrebat 
dacă Miryam sau Drakon i-o făcuse. Aş fi pariat pe 
Miryam. 

Graysen dădu doar uşor din cap spre noi. Jurian 
îmi rânji. 

— V-am pus în colţurile opuse ale camerei, am 
spus eu. 

Faţă de Miryam şi de Drakon. Şi de Elain. 

Bărbaţii nu răspunseră şi intrară cu fruntea sus 
în camera plină de Fae. 

Rhys mă sărută pe obraz şi merse în urma lor. 

Şi asta însemna că... 

Aşa cum îmi promisese Lucien, Vassa mă găsi, 
acum că se înnoptase. 

Sosi şi ultima persoană de la această întâlnire. 
Ea dădu buzna peste prag, cu respiraţia tăiată şi 
fără să ezite şi se opri la un pas distanţă. 

Părul ei despletit era blond-roşcat, iar genele 
dese şi negre şi sprâncenele încadrau cei mai 
albaştri ochi pe care îi văzusem vreodată. Era 
frumoasă, cu o piele pistruiată şi strălucitoare. Cu 
doar câţiva ani mai mare decât mine, dar... cu un 
spirit tânăr. Energică. Feroce şi neîmblânzită, în 
ciuda blestemului ei. 

Vassa spuse cu un accent vioi: 

— Tu eşti Feyre, Distrugătoarea Blestemului? 

— Da, am spus eu, simţindu-l pe Rhys 
ascultând din cealaltă cameră, unde ceilalţi 
începuseră să se liniştească, în aşteptarea mea. 

Vassa îşi încordă buzele pline. 

— Îmi pare rău pentru tatăl tău. Era un om 
minunat. 

Nesta, ieşind din salon, se opri la acele cuvinte 
şi o măsură din priviri pe Vassa. 

Vassa făcu la fel. 

— Tu eşti Nesta, afirmă Vassa, iar eu m-am 
întrebat cum i-o descrisese tatăl meu astfel încât 
Vassa să-şi dea seama. Îmi pare rău şi de 
pierderea ta. 

Nesta o privi cu o indiferenţă calmă. 

— Am auzit că l-ai ucis pe Regele Hybernului, 
spuse Vassa, sprâncenele negre încruntându-se 
când o studie din nou pe Nesta, căutând un semn 
al războinicului de sub rochia albastră pe care o 

purta. 

Vassa doar ridică din umeri când Nesta nu-i 
răspunse şi mi se adresă: 

— El mi-a fost un tată mai bun decât al meu. Îi 
datorez multe şi îi voi onora amintirea cât timp voi 
trăi. 

Privirea pe care i-o aruncă Nesta reginei fu 
suficientă cât să usuce iarba de dincolo de uşa 
închisă de la intrare. Situaţia nu se îmbunătăţi 
când Vassa spuse: 

— Poţi să-mi rupi blestemul, Feyre Archeron? 

— De asta ai fost de acord să vii atât de 
repede? 

Ea schiţă un zâmbet. 

— Parţial. Lucien mi-a sugerat că ai daruri. La 
fel ca şi ceilalţi Mari Lorzi. 

Ca şi tatăl lui - cel adevărat, Helion. 

Ea continuă înainte să-i pot răspunde. 

— Nu mi-a mai rămas mult timp înainte să fiu 
nevoită să mă întorc la lac. La el. 

La Lordul Morţii care o ţinea sub control. 

— Cine este el? am şoptit eu. 

Vassa scutură din cap, fluturând o mână în 
timp ce privirea ei se întunecă şi repetă: 

— Poţi să-mi rupi blestemul? 

— Eu... nu ştiu cum să rup astfel de vrăji, am 
recunoscut. Faţa îi căzu. Dar... putem încerca, am 
adăugat. 

Ea se gândi. 

— Nu voi mai pleca o vreme pentru că voi fi 
ocupată cu vindecarea armatelor noastre. Poate că 
asta îmi va oferi... o portiţă de scăpare, aşa cum i- 
a spus Lucien, ca să rămân mai mult timp. Ea 

scutură din nou din cap. Vom discuta mai târziu 
despre asta, afirmă ea. Ca şi despre ameninţarea 
pe care o prezintă celelalte regine. 

Inima mi se poticni. 

Un zâmbet crud îi strâmbă gura Vassei. 

— Ele vor încerca să intervină, spuse ea, cu tot 
soiul declaraţii de pace. Hybernul le-a trimis înapoi 
înainte de lupta asta, dar nu mă îndoiesc de faptul 
că au fost destul de inteligente, încât s-o 
încurajeze şi să nu-şi risipească armatele aici. 

— Crezi că o vor face în altă parte? întrebă 
Nesta. 

Vassa îşi aruncă părul moale peste un umăr. 

— Vom vedea. lar voi vă veţi gândi la cum să 
mă ajutaţi. 

Am aşteptat până ce ea se îndreptă spre salon 
înainte să ridic din sprâncene la acel ordin. Ori nu 
ştia, ori nu-i păsa că şi eu eram regină de drept. 

Nesta rânji. 

— Îţi urez noroc. 

M-am încruntat, alungând îngrijorarea care mi 
se forma deja în stomac şi am spus: 

— Unde pleci? Începe întrunirea. 

— De ce ar trebui să fiu acolo? 

— Eşti invitată de onoare. L-ai ucis pe rege. 

Umbrele licăriră pe chipul ei. 

— Şi ce dacă? 

Am clipit. 

— Şi tu eşti emisarul nostru. Ar trebui să fii 
prezentă. 

Nesta se uită spre scări, iar eu am observat 
obiectul pe care îl ţinea strâns în pumn. 

Mica sculptură din lemn. Nu am reuşit să văd 

ce fel de animal era, dar cunoşteam lemnul. 
Cunoşteam lucrarea. 

Era una dintre micile sculpturi făcute de tatăl 
nostru în anii în care nu făcuse nimic altceva. M- 
am uitat la chipul ei înainte să-mi poată observa 
interesul. 

— Crezi că întâlnirea asta va avea vreun efect? 
întrebă Nesta. 

Cu atât de multe urechi Fae în camera 
cealaltă, nu am îndrăznit să-i ascund adevărul. 

— Nu ştiu, dar sunt dispusă să încerc. l-am 
întins o mână. Vreau să fii aici, alături de mine. 

Nesta se gândi la mâna întinsă. Pentru o clipă, 
am crezut că avea să plece. 

Dar ea mă luă de mână şi, împreună, am intrat 
în camera plină cu oameni şi Fae, ambele specii 
fiind părţi ale acestei lumi. Toti făceau parte din 
această lume. 

Marii Spiriduşi din toate regatele. Miryam, şi 
Drakon, şi suita lor. Oamenii din multe teritorii. 

Toţi se uitară la mine şi la Nesta când am 
intrat, când ne-am îndreptat spre locul în care 
aşteptau Rhys şi ceilalţi, cu faţa spre mulţimea din 
cameră. Am încercat să nu mă crispez la piesele 
distruse de mobilier din care fuseseră alese 
scaunele bune. La tapetul sfâşiat, la draperiile care 
atârnau pe jumătate. Dar era mai bine decât nimic. 

Am presupus că acelaşi lucru se putea spune 
despre lumea noastră. 

Se lăsă liniştea. Rhys mă înghionti înainte, o 
mână atingându-mi spatele când am făcut un pas 
în faţa lui. Mi-am ridicat bărbia, scrutând camera, 
şi le-am zâmbit oamenilor şi Spiriduşilor adunaţi 

aici - în pace. 

Le-am vorbit clar şi ferm. 

— Numele meu este Feyre Archeron. Cândva, 
am fost om, iar acum sunt Fae. Consider că ambele 
lumi sunt casa mea şi aş vrea să renegociem 
Tratatul. 

O lume divizată nu era o lume care putea 
prospera. 

Prima întâlnire dură câteva ore, mulţi dintre noi 
fiind nerăbdători din cauza epuizării, dar legăturile 
fură făcute, iar poveştile împărtăşite. Poveştile 
spuse de locuitorii din ambele părţi ale zidului. 

Le-am spus şi eu toată povestea mea. 

Le-am spus-o străinilor care nu mă cunoşteau, 
prietenilor mei şi lui Tamlin, cu chipul dur, lângă un 
perete îndepărtat. Le-am explicat anii de sărăcie, 
încercările de la Poalele Muntelui, iubirea pe care o 
găsisem şi la care renunţasem, iubirea care mă 
vindecase şi mă salvase. Vocea nu mi-a mai 
tremurat şi a scăzut în intensitate. Aproape tot ce 
văzusem în Ouroboros - i-am lăsat şi pe ei să vadă 
Şi le-am vorbit despre asta. 

lar când am terminat, Miryam şi Drakon 
înaintară ca să-şi spună, la rândul lor, povestea. 

O altă mică dovadă că oamenii şi Fae nu doar 
că puteau lucra şi trăi împreună, ci să devină mai 
mult de atât. Am ascultat fiecare cuvânt şi nu m- 
am deranjat să îmi şterg lacrimile din când în când. 
Doar l-am luat de mână pe Rhys şi nu i-am dat 
drumul. 

Şi alţii îşi spuseră poveştile, unele contrare 
celor spuse de noi, despre relaţii care nu 
decurseseră atât de bine, despre crime comise şi 
răni care nu puteau fi uitate. 

Dar era un început. 

Încă mai erau multe de făcut, de câştigat 
încrederea, dar chestiunea construirii unui nou 
zid... 

Rămânea de văzut dacă puteam fi de acord cu 
asta. Mulţi dintre noi erau împotriva acestui lucru. 
Mulţi dintre oameni, pe bună dreptate, erau 
prudenţi. Încă mai trebuia să ne luptăm cu nişte 
teritorii Fae, cărora promisiunile Hybernului li se 
păruseră atrăgătoare, seducătoare. 

Marii Lorzi se certară cel mai mult în privinţa 
posibilităţii de a ridica un nou zid. lar cu fiecare 
cuvânt, aşa cum zisese Helion, alianţa temporară 
se zdrenţui şi se rupse. Granițele regatelor fură 
retrasate. 

Dar măcar ei rămaseră până la sfârşit - până la 
primele ore ale dimineţii, când am decis, în sfârşit, 
că restul va fi discutat în altă zi. În alt loc. 

Noi aveam nevoie de timp şi de încredere ca să 
ne vindecăm. 

lar eu m-am întrebat dacă drumul drept - 
drumul spre pacea adevărată - ar fi fost, probabil, 
cel mai greu şi cel mai lung dintre toate. 

Ceilalţi plecară, teleportându-se, zburând sau 
păşind în întuneric, retrăgându-se deja în grupurile, 
regatele şi armatele lor. l-am urmărit plecând din 
pragul uşii casei, până ce fură doar nişte umbre în 
noapte. 

Mai devreme, o văzusem pe Elain uitându-se 

pe fereastră - urmărindu-l pe Graysen plecând cu 
oamenii lui, fără să se uite la ea. El vorbise serios 
în ziua aceea de la fortăreaţa lui. Nu ştiam dacă 
observase că Elain purta încă inelul de logodnă, că 
Elain îl tot fixa cu privirea când plecă în noapte... 
putea Lucien să se ocupe de asta - pentru 
moment. 

Am  oftat, rezemându-mi capul de piatra 
crăpată a tocului uşii. Uşa mare din lemn fusese 
spulberată complet, aşchiile fiind încă împrăştiate 
pe intrarea de marmură din spatele meu. 

l-am recunoscut mirosul înainte să-i aud paşii 
uşori apropiindu-se. 

— Unde vei pleca acum? am întrebat fără să 
mă uit peste umăr, când Jurian se opri lângă mine, 
scrutând întunericul. Miryam şi Drakon plecaseră 
repede, trebuind să-şi îngrijească răniții şi să 
transporte Cazanul pe una dintre navele lor înainte 
ca Marii Lorzi să aibă timp să se gândească la 
locaţia lui. 

Jurian se rezemă de tocul opus al uşii. 

— Regina Vassa mi-a oferit un loc în regatul ei. 

Într-adevăr, Vassa era încă înăuntru, discutând 
aprins cu Lucien. Am presupus că, dacă avea timp 
doar până la răsărit înainte să se transforme din 
nou în pasăre de foc, voia să profite de fiecare 
minut. Lucien, în mod surprinzător, chicotea, cu 
umerii relaxaţi şi capul înclinat în timp ce asculta. 

— Vei accepta? 

Chipul lui Jurian era serios - obosit. 

— Ce fel de regat poate avea o regină 
blestemată? Este legată de acel lord al morţii - ea 
trebuie să se întoarcă la lacul de pe continent la un 

moment dat. El scutură din cap. Păcat că sora ta l- 
a decapitat atât de spectaculos pe rege. Pun pariu 
că ar fi putut găsi o cale să-i rupă blestemul. 

— Într-adevăr, păcat! am mormăit eu. 

Jurian mormăi amuzat. 

— Crezi că avem vreo şansă? am întrebat eu, 
făcând semn spre siluetele umane care încă 
mergeau pe jos, înapoi spre tabără. Ar putea fi 
pace Între noi toți? 

Jurian tăcu un moment lung. 

— Da, spuse el încet. Cred. 

Şi nu ştiam de ce, dar vorbele lui mă consolară. 

După câteva zile, încă mă gândeam la 
cuvintele lui Jurian când tabăra de război fu, în 
sfârşit, ridicată. Când ne-am luat rămas-bun şi ne- 
am promis - unii mai sinceri decât alții - să ne 
revedem. 

Când curtea şi familia mea se teleportară 
înapoi în Velaris. 

Lumina soarelui tot mai pătrundea prin 
ferestrele casei din oraş. Mirosul citricelor şi al 
mării şi al pâinii coapte tot mai umplea camerele. 

lar la distanţă... copiii încă râdeau pe străzi. 

Acasă, căminul era la fel, neatins. 

L-am strâns pe Rhys atât de puternic de mână, 
încât ne-am temut că avea să se plângă, dar nu 
făcu decât să mă strângă şi el. 

Şi chiar dacă toţi făcuserăm baie, stând acolo... 
parcă eram murdari, ca şi când nu am fi spălat tot 
sângele. 

lar eu mi-am dat seama că, într-adevăr, 
căminul nostru era la fel, doar noi... poate că nu 
mai eram. 

— Presupun că acum va trebui să mănânc 
mâncare adevărată, mormăi Amren. 

— Ce sacrificiu imens! spuse Cassian. 

Ea îi făcu un gest vulgar, dar miji ochii când îi 
văzu aripile încă bandajate. Ochii ei - normali, 
argintii - se îndreptară spre Nesta, care se 
zgribulise lângă balustrada scării, ca şi când s-ar fi 
retras în camera ei. 

Sora mea abia vorbise, abia mâncase în 
ultimele zile. Nu îl vizitase pe Cassian pe patul lui 
de suferinţă. Încă nu-mi vorbise despre cele 
întâmplate. 

— Sunt surprinsă că nu i-ai luat capul regelui 
ca să-l împăiezi şi să-l atârni pe perete, îi zise 
Amren. 

Nesta îşi îndreptă privirea spre ea. 

Mor ţâţăi. 

— Gluma asta li s-ar părea de prost gust unora, 
Amren! 

— V-am salvat pielea. Sunt îndreptăţită să 
spun ce vreau. 

Şi cu asta, Amren ieşi din casă apucând pe 
străzile oraşului. 

— Noua Amren este şi mai ţâfnoasă decât cea 
veche, spuse încet Elain. 

Am izbucnit în râs. Ceilalţi mi se alăturară şi 
chiar şi Elain zâmbi larg. 

Toţi în afară de Nesta, care se uita în gol. 

Când se spărsese Cazanul... nu ştiam dacă se 
rupsese şi acea putere din ea, dacă legătura 

fusese tăiată sau dacă mai exista, undeva în ea. 

— Haide, spuse Mor, aruncându-şi un braţ pe 
umerii lui Azriel, apoi pe celălalt cu grijă pe cei ai 
lui Cassian, şi conducându-i spre salon. Trebuie să 
bem. 

— Deschidem sticlele scumpe, îi strigă Cassian 
peste umăr lui Rhys, încă şchiopătând cu piciorul 
abia vindecat. 

Partenerul meu schiţă o plecăciune servilă. 

— Măcar păstraţi-mi şi mie un strop! 

Rhys se uită la surorile mele, apoi îmi făcu un 
semn cu ochiul. Umbrele luptei încă zăboveau, iar 
eu eram la fel de îngrozită că semnul cu ochiul nu 
era real, că totul era un fel de vis febril în interiorul 
Cazanului. A 

„Este real, îmi spuse drăgăstos în minte. li voi 
dovedi mai târziu. Aşteaptă câteva ore”. 

Am pufnit şi l-am urmărit când se scuză că se 
ducea după mâncare şi ieşi pe hol, cu mâinile în 
buzunare. 

Singură pe hol cu surorile mele - Elain schiţând 
un zâmbet, iar Nesta cu chipul împietrit -, am 
respirat adânc. 

Lucien rămăsese în urmă ca să-i ajute pe 
oamenii răniţi care mai aveau nevoie să fie 
vindecaţi de un Fae, dar promisese să ni se alăture 
când va fi terminat. lar Tamlin... 

Nu vorbisem cu el. Abia dacă îl văzusem după 
ce îmi urase să fiu fericită şi îmi dăruise înapoi 
partenerul. Plecase de la întâlnire înainte ca eu să 
spun ceva. 

Aşadar, i-am dat lui Lucien un bilet pe care să 
i-l înmâneze dacă s-ar fi întâlnit, ceea ce ştiam că 

avea să se întâmple. Trebuia să se oprească 
undeva înainte de a veni aici, spusese el. Ştiam cu 
exactitate la ce loc anume se referea. 

Biletul meu pentru Tamlin era scurt şi-i 
transmitea tot ce trebuia să-i spun. 

„Mulţumesc. 

Sper să-ţi găseşti şi tu fericirea”. 

Şi am făcut-o. Nu doar pentru ceea ce făcuse 
pentru Rhys, ci... Nici măcar un nemuritor nu avea 
timp de pierdut cu ura, să o simtă şi să o manifeste 
în lume. 

Deci i-am dorit binele cu adevărat şi am sperat 
că într-o zi... Într-o zi, poate şi-ar fi înfruntat fricile 
subtile, furia distructivă care îl otrăvea din interior. 

— Şi acum ce facem? le-am întrebat pe surorile 
mele. 

Nesta se întoarse pur şi simplu şi urcă la etaj, 
fiecare pas fiind lent şi rigid. Ea închise ferm uşa 
imediat ce ajunse în dormitor. 

— Ce s-a întâmplat cu tata, şopti Elain, tot 
uitându-se la trepte. Nu cred că Nesta... 

— Ştiu, am şoptit eu. Sunt multe lucruri de 
care Nesta trebuie să-şi dea seama. 

Prea multe. 

Elain se întoarse spre mine. 

— O vom ajuta? 

M-am jucat cu capătul cosiţei mele. 

— Da, dar nu azi. Şi nici mâine. Am oftat. 
Când... când va fi pregătită. Când şi no; vom fi 
pregătite. 

Elain dădu din cap, zâmbindu-mi, şi o urmă de 
bucurie şi viață îi licări în ochi. O promisiune a 
viitorului, sclipitoare şi dulce. 

Am condus-o în salon, unde Cassian ţinea câte 
o sticlă de băutură de culoarea ambrei în fiecare 
mână, Azriel îşi masa deja tâmplele, iar Mor lua 
paharele elegante de cristal de pe un raft. 

— Ce urmează? spuse gânditoare Elain, 
oferindu-mi un sfârşit la întrebarea pe care i-o 
adresasem acum câteva clipe, când atenţia îi 
fusese îndreptată spre ferestrele dinspre strada 
însorită. Ea zâmbi şi mai larg şi destul de 
strălucitor încât lumină până şi umbrele lui Azriel 
din partea cealaltă a camerei. Mi-ar plăcea să am o 
grădină, afirmă ea. După toate astea... Cred că 
lumea are nevoie de mai multe grădini. 

Gâtul îmi era prea încordat ca să-i răspund 
imediat, aşa că n-am făcut decât să-mi sărut sora 
pe obraz înainte să-i spun: 

— Da, cred că ai dreptate. 


Capitolul 81 
Rhysand 


Chiar şi din bucătărie îi auzeam pe toţi. 
Pleoscăitul care era, cu siguranţă, al celei mai 
vechi sticle de băutură pe care o aveam, apoi 
clinchetul paharelor la fel de vechi. 

Apoi râsetele. Vuietul profund al lui Azriel, care 
râdea la tot ce spunea Mor şi care o făcu şi pe ea 
să râdă, sunetul fiind vesel şi asurzitor. 

Apoi alt râset, argintiu şi intens, mai frumos 
decât orice melodie cântată în nenumăratele săli şi 
teatre din Velaris. 

Am rămas la fereastra bucătăriei, uitându-mă 

la grădina în toată splendoarea verii, fără să văd 
florile pe care le îngrijise Elain Archeron în ultimele 
săptămâni. Nu am făcut decât să mă uit şi să 
ascult râsetul frumos. Râsetul partenerei mele. 

Mi-am trecut o mână peste piept la acel sunet 
- la bucuria pe care o emana. 

Conversaţiile lor  continuară,  reluându-şi 
ritmurile vechi şi totuşi... Aproape. Fusesem atât 
de aproape de a nu mai vedea locul acesta, de a 
nu ne mai vedea unii pe alţii. Şi ştiam că, parţial, 
râdea... datorită acestui lucru. Sfidătoare şi 
recunoscătoare, totodată. 

— Vii să bei sau ai de gând să te uiţi la flori 
toată ziua? se auzi vocea lui Cassian printre 
sunetele melodioase. 

M-am întors, găsindu-i pe el şi pe Azriel în 
pragul uşii de la bucătărie, fiecare cu o băutură în 
mână. Pe cea pe care o ţinea în mâna cu cicatrice, 
Azriel mi-o trimise pe o briză albăstruie. 

Am apucat paharul greu şi rece din cristal. 

— Nu este recomandat să te strecori în spatele 
Marelui tău Lord, le-am spus eu, bând cu nesat. 
Băutura îmi arse gâtul, încălzindu-mi stomacul. 

— Este bine să te ţinem în alertă la bătrâneţe, 
spuse Cassian, bând şi el şi sprijinindu-se de tocul 
uşii. De ce te ascunzi aici? 

Azriel îi aruncă o privire, iar eu am pufnit, 
sorbind încă o dată. 

— Tu chiar ai deschis sticlele scumpe! 

Ei aşteptară. Dar râsetul lui Feyre se auzi din 
nou, urmat de cel al lui Elain şi al lui Mor, şi când 
m-am uitat la fraţii mei, am citit complicitatea pe 
chipurile lor. 


= 1 


E 


— Este adevărat, spuse încet Azriel. 

Niciunul nu râse şi nu comentă la usturimea 
din ochii mei. Am luat încă o sorbitură ca să-mi 
alung încordarea din gât şi m-am apropiat de ei. 

— Haideţi să nu mai facem asta în următorii 
cinci sute de ani, am spus cam răguşit şi mi-am 
ciocnit paharul cu ei. 

Azriel zâmbi în timp ce Cassian ridică o 
sprânceană. 

— Şi ce vom face în tot acest timp? 

Dincolo de negocierea păcii, de reginele care, 
cu siguranţă, erau o problemă, de vindecarea lumii 
noastre distruse... 

Mor ne chemă, cerând să le aducem o tavă cu 
mâncare. Una imensă, adăugă ea. „Cu multă 
pâine”. 

Am zâmbit. Am zâmbit şi mai larg când sunetul 
râsului lui Feyre se auzi din nou - când l-am simtit 
prin legătură, strălucind mai intens decât toată 
Ploaia de Stele. 

— În tot acest timp... 

Mi-am aruncat braţele pe umerii lor şi i-am 
condus înapoi în salon. 

M-am uitat înainte, spre acel râset, acea 
lumină şi viziune a viitorului pe care mi-o arătase 
Feyre, mai frumoasă decât orice mi-aş fi putut dori 
vreodată - decât orice îmi dorisem în nopţile 
solitare de demult, în care doar stelele îmi ţineau 
companie. Un vis încă fără răspuns, dar nu pentru 
totdeauna. 

— Până atunci, ne vom bucura de fiecare clipă. 

Rhysand urcă pe acoperiş ca să privească 
stelele strălucind atât de aproape. Eu simţeam sub 
tălpile mele goale ţiglele încălzite peste zi de 
razele soarelui. 

Stătea într-unul dintre micile scaune de fier, 
fără lumină, fără sticla de băutură - singur cu 
stelele şi oraşul. 

M-am aşezat în poala lui şi l-am lăsat să mă ia 
în braţe. 

Am stat în tăcere mult timp. După luptă, nu 
prea avusesem şansa să fim singuri şi fusesem 
prea obosită să fac orice altceva în afară de a 
dormi. Dar în seara asta... Işi trecu mâna peste 
coapsa mea, goală din cauza felului în care mi se 
ridicase cămaşa de noapte. 

El tresări când se uită la mine, apoi îmi râse pe 
umăr. 

— Ar fi trebuit să ştiu. 

— Vânzătoarele mi-au dat-o gratis. Şi mi-au 
mulţumit pentru că le-am salvat de Hybern. Poate 
că ar trebui să o fac mai des, dacă aşa mă aleg cu 
lenjerie gratis. 

Deoarece chiar purtam o lenjerie dantelată de 
culoare roşie pe sub cămaşa de noapte scandalos 
de transparentă lăsând să se vadă tot. 

— Nu ţi-a spus nimeni? Eşti revoltător de 
bogată. 

— Dacă am bani, asta nu înseamnă că trebuie 
să-i cheltui. 


— A 1 


les 


El îmi strânse genunchiul. 

— Bun. Avem nevoie de cineva care să se 
priceapă la gestionarea banilor pe aici. Am risipit 
aurul din cauză că Regatul Viselor a profitat de 
generozitatea mea ridicolă. 

Am râs când mi-am rezemat capul de umărul 
lui. 

— Amren mai este locţiitoarea ta? 

— Locţiitoarea noastră. 

— Chestie de semantică! 

Rhys trasă cercuri pe pielea mea goală, în jurul 
genunchilor şi pe partea de jos a coapsei. 

— Dacă vrea funcţia, este a ei. 

— Chiar dacă nu mai are puteri? 

— Acum este Mare Spiriduş. Sunt sigur că va 
descoperi vreun talent ascuns cu care să ne 
terorizeze. 

Am râs din nou, savurând senzaţia mâinii lui pe 
pielea mea, căldura corpului său în jurul meu. 

— Te-am auzit, spuse el încet. Când am fost... 
plecat. 

Am început să mă încordez cu gândul la groaza 
persistentă care mă trezise din somn în ultimele 
câteva nopţi - groaza din care mă îndoiam că 
aveam să-mi revin prea curând. 

— Rhys, nu mai vreau să simt niciodată ce-am 
simţit în minutele acelea, am spus imediat ce el 
începu să mă mângâie cu blândeţe pe coapse. 

— Acum ştii cum m-am simţit la Poalele 
Muntelui. 

Mi-am întins gâtul ca să mă uit la el. 

— Să nu mă mai minţi niciodată. Nu în legătură 
cu asta. 

— Dar cu alte lucruri? 

L-am ciupit de braţ destul de tare, încât el râse 
şi îmi dădu mâna la o parte. 

— Nu vă puteam lăsa pe voi, doamnelor, să vă 
asumaţi meritul de a ne salva. Unii masculi au 
trebuit să-şi asume o parte din glorie ca să nu ne 
călcaţi în picioare până la sfârşitul timpului cu 
lăudăroşenia voastră. 

L-am lovit în braţ de data asta, dar el mă 
cuprinse cu braţul de talie şi mă strânse, 
mirosindu-mă. 

— Te-am auzit, chiar şi mort. Asta m-a făcut să 
privesc înapoi. M-a făcut să rămân - încă puţin. 

Înainte să se ducă în locul pe care încercasem 
o dată să i-l descriu Cioplitorului. 

— Când va fi timpul să pleci, am spus eu încet, 
vom pleca împreună. 

— S-a făcut! spuse el şi mă sărută uşor. 

— Da, s-a făcut! i-am şoptit pe buze. 

Pielea de pe braţul stâng mă furnică şi am 
simţit un fior de căldură. 

Mi-am coborât privirea ca să văd un alt tatuaj 
acolo - identic celui care-mi împodobise cândva 
braţul, cu excepţia brăţării negre a înţelegerii pe 
care o făcusem cu Bryaxis. El îl modificase pe 
acesta, ca să se potrivească în jurul lui, ca să fie 
perfect integrat printre spirale şi cercuri. 

— Îmi lipsea cel vechi, spuse el nevinovat. 

Pe braţul stâng, avea acelaşi tatuaj. Nu spre 
degete, aşa cum era al meu, ci mai degrabă de la 
încheietura mâinii până la cot. 

— Maimuţoiule! am spus eu sarcastic. Mie-mi 
stă mai bine cu el! 


—— 1 


lia 


— Hmm. El îmi trasă o linie pe spate, apoi mă 
împunse în două locuri de-a lungul lui. Draga de 
Bryaxis a dispărut. Ştii ce înseamnă asta? 

— Că va trebui să o caut şi să o duc din nou în 
bibliotecă? 

— O, cu siguranţă! 

M-am răsucit în poala lui, cuprinzându-i gâtul 
cu braţele când l-am întrebat: 

— lar tu vei veni cu mine? În această aventură 
şi toate celelalte? 

Rhys se aplecă înainte şi mă sărută. 

— De fiecare dată! 

Stelele părură să ardă mai strălucitor, drept 
răspuns, strecurându-se mai aproape ca să ne 
privească. Aripile îi foşniră când se mişcă pe scaun 
şi mă sărută mai profund, până mă lăsă fără 
suflare. 

lar apoi, zburam. 

Rhys mă luă în braţe, ţâşnind la înălţime pe 
cerul înstelat, oraşul fiind o reflexie sclipitoare 
dedesubt. 

Muzica răsuna din cafenelele de pe malul 
râului. Oamenii râdeau în timp ce mergeau 
ţinându-se de mână pe străzile din partea cealaltă 
a podurilor care traversau Sidra. Puncte negre încă 
pătau o parte din întinderea strălucitoare - grămezi 
de moloz şi clădiri distruse - dar chiar şi unele 
dintre ele fuseseră luminate cu mici surse de 
lumină. Lumânări. Sfidătoare şi minunate în 
întuneric. 

Urma să avem nevoie de mai multe în zilele 
următoare - pe drumul lung spre o lume nouă. Una 
pe care aş fi lăsat-o mai bună decât aş fi găsit-o. 

Dar, deocamdată... Am savurat momentul, cu 
oraşul sub noi, cu lumea din jurul nostru, şi pacea 
câştigată din greu... Fiecare bătaie a inimii. Toate 
sunetele, mirosurile şi imaginile care mi se 
înrădăcinară în mine, atât de multe, încât mi-ar fi 
luat o viaţă - sau, poate, chiar câteva - să le 
pictez. 

Rhys plană şi îmi trimise un gând, zâmbind larg 
când mi-am invocat aripile. 

El îmi dădu drumul când am plutit lin din 
braţele lui, scăldându-mă în aerul cald care îmi 
mângâia fiecare centimetru de piele, sorbind aerul 
cu miros de sare şi citrice. Am fost nevoită să dau 
de câteva ori din aripi ca să zbor corect - să simt 
ritmul. Dar apoi, am rămas pe linie de plutire. 

Am zburat. Sus de tot. 

Rhys veni lângă mine şi îmi zâmbi din nou în 
timp ce pluteam printre stele, lumini şi briza sărată 
a mării, când îmi arătă toate minunile Velarisului, 
Curcubeul strălucitor fiind un râu viu de culoare 
sub noi... Când îşi atinse uşor aripa de a mea, doar 
pentru că putea, deoarece voia să o facă, iar noi 
am fi avut nopţi eterne ca să vedem împreună 
totul... 

Totul era un dar. 


Mulţumiri 


Chiar şi după nouă cărţi, nu îmi este mai uşor 
să-mi exprim imensa recunoştinţă faţă de oamenii 
din viaţa mea, personală şi profesională, care îmi 
fac lumea mai strălucitoare doar fiind o parte din 
ea 

Lui Josh: Fiecare clipă cu tine este un dar. Cu 
mult timp în urmă, când m-am uitat la stele, mi-am 
dorit pe cineva ca tine în viaţa mea. Chiar cred că 
stelele m-au ascultat deoarece faptul că am reuşit 
să trăim împreună această aventură sălbatică este 
împlinirea unui vis. Te iubesc mai mult decât pot 
exprima în cuvinte. 

Lui Annie: Îţi mulţumesc pentru îmbrăţişări, 
năstruşnicii şi că mi-ai cerut constant 
„bunătăţurile” care m-au ţinut activă. Te iubesc 
pentru totdeauna, căţeluşo! (Şi, indiferent de ce ar 
spune cineva, jur că poți citi rândurile acestea.) 

Agentei mele, Tamar, care lucrează fără 
încetare şi este cea mai dură persoană pe care o 
cunosc: Fără tine, nu aş fi reuşit nimic din toate 
acestea şi pentru asta nu voi înceta să-ţi fiu 
recunoscătoare. Mulţumesc pentru tot. 

Lui Cat Onder: A fost un privilegiu şi o bucurie 
imensă să lucrez alături de tine. lţi mulţumesc 
pentru că eşti un editor atât de creativ, grijuliu şi 
perspicace şi pentru toţi anii de prietenie. 

Mulţumesc echipei de geniu de la Bloomsbury 
din toată lumea: Cindy Loh, Cristina Gilbert, 
Kathleen Farrar, Nigel Newton, Rebecca McNally, 
Sonia Palmisano, Emma Hopkin, lan Lamb, Emma 
Bradshaw, Lizzy Mason, Courtney Griffin, Erica 
Barmash, Emily Ritter, Grace Whooley, Eshani 
Agrawal, Emily Klopfer, Alice Grigg, Elise Burns, 
Jenny Collins, Beth Eller, Kerry Johnson, Kelly de 
Groot, Ashley Poston, Lucy Mackay-Sim, Hali 
Baumstein, Melissa Kavonic, Diane Aronson, Linda 
Minton, Christine Ma, Donna Mark, John Candell, 
Nicholas Church şi întregii echipe pentru drepturi în 

străinătate - vă mulţumesc pentru munca grea pe 
care o faceţi pentru ca aceste cărţi să devină 
realitate şi pentru că sunteţi cea mai bună echipă 
de editare din lume, din toate timpurile. 

Lui Jon Cassir şi echipei de la CAA: Vă 
mulţumesc pentru că m-aţi promovat pe mine şi 
cărţile mele. 

Lui Cassie Homer, asistenta extraordinară: Îţi 
mulţumesc pentru tot ajutorul şi pentru că este o 
încântare să lucrez cu tine! 

Părinților mei: Vă mulţumesc pentru poveşti şi 
folclor, pentru aventurile în jurul lumii şi pentru 
dimineţile de weekend cu covrigi şi somon afumat 
de la Murray. Lui Linda şi Denis: Aţi crescut un fiu 
atât de minunat şi voi fi veşnic recunoscătoare 
pentru asta. Familiei mele: Sunt atât de norocoasă 
să vă am pe toţi în viaţa mea! 

Lui Roshani Chokshi, Lynette Noni şi Jennifer 
Armentrout: Vă mulţumesc pentru că sunteţi nişte 
lumini atât de strălucitoare şi prieteni minunaţi şi 
pentru toate părerile nepreţuite privind această 
carte. Lui Renée Ahdieh, Steph Brown şi Alice 
Fanchiang: Vă ador! 

Mulţumiri imense lui Sasha Aisberg, Vilma 
Gonzales, Alexa Santiago, Rachel Domingo, Jessica 
Reigle, Kelly Grabowski, Jennifer Kelly, Laura 
Ashforth şi Diyana Wan pentru că sunteţi nişte 
oameni minunaţi şi încântători. Minunatei Caitie 
Flum: iți mulţumesc atât de mult pentru timpul 
petrecut citind această carte şi pentru că mi-ai 
oferit păreri valoroase. Lui Louisse Ang: 
Multumesc, mulțumesc, mulțumesc pentru 
bunătatea ta remarcabilă, bucuria molipsitoare şi 

generozitatea uimitoare. 

Lui Charlie Bowater, care nu este doar un artist 
genial, ci şi un om minunat: Mulţumesc pentru arta 
care m-a emoţionat şi inspirat, şi pentru toată 
munca grea şi fenomenală în ceea ce priveşte 
cartea de colorat. Este o onoare să lucrez alături 
de tine. 

Şi în cele din urmă, ţie, dragă cititorule: Îți 
mulţumesc din inimă pentru că ne-ai însoţit pe 
mine şi pe Feyre în călătoria aceasta. Scrisorile tale 
sincere şi arta uimitoare, muzica ta minunată şi 
costumele ingenioase... totul înseamnă mai mult 
decât pot să-ţi spun. Sunt cu adevărat 
binecuvântată să am cititori ca tine şi abia aştept 
să-ţi împărtăşesc mai multe din lumea aceasta, în 
următoarea carte! 

